Nolosha Cusub :: Kitaabka Quduuska Ah :: Axdigii Hore :: Taariikhda :: Cesraa\nKitaabka Quduuska Ah > Axdigii Hore > Taariikhda > Cesraa\nKuuros Oo Ku Caawiyey Masaafurintii Dib U Noqosho\n1 In Eraygii Rabbiga ee Yeremyaah afkiisa ka soo baxay uu ahaado aawadeed, sannaddii kowaad oo Kuuros oo ahaa boqorkii Faaris ayaa Rabbigu kiciyey ruuxii Kuuros oo ahaa boqorkii Faaris, oo isna boqortooyadiisii oo dhan ayuu ogeysiis ugu dhawaaqay oo weliba qoray, oo wuxuu yidhi, 2 Kuuros oo ah boqorka Faaris wuxuu leeyahay, Boqortooyooyinka dhulka oo dhan waxaa i siiyey Rabbiga ah Ilaaha samada; oo wuxuu igu amray inaan isaga guri uga dhiso Yeruusaalem oo ku taal dalka Yahuudah. 3 Haddaba ku alla kii idinku dhex jira oo dadkiisa ah Ilaahiisu ha la jiro, oo isna ha tago Yeruusaalem oo dalka Yahuudah ku taal, oo ha dhiso guriga Rabbiga ah Ilaaha reer binu Israa'iil oo ku yaal Yeruusaalem. (Isagu waa Ilaah.) 4 Oo ku alla kii ku hadha meesha uu deggan yahay, dadka ay isku degmada yihiin ha ku caawiyaan lacag iyo dahab, iyo xoolo mood iyo noolba ah, oo ayan ku jirin qurbaanka ay ikhtiyaarkooda ugu bixiyaan guriga Ilaah oo Yeruusaalem ku yaal.\n5 Markaasaa waxaa kacay madaxdii qolooyinka reer Yahuudah iyo reer Benyaamiin, iyo wadaaddadii, iyo reer Laawi, iyo xataa dhammaan intii kale ee Ilaah ruuxooda kiciyey si ay u tagaan oo ay u dhisaan guriga Rabbiga oo Yeruusaalem ku yaal. 6 Oo kulli intii hareerahooda ku wareegsanayd oo dhammu waxay gacmahooda ku xoogeeyeen weelal lacag ah iyo dahab, iyo xoolo mood iyo noolba ah, iyo waxyaalo qaali ah, oo wixii ikhtiyaarka loo bixiyey ayan ku jirin. 7 Oo weliba Kuurosna wuxuu soo bixiyey weelashii guriga Rabbiga, oo Nebukadnesar uu Yeruusaalem ka soo bixiyey oo uu dhigay gurigii ilaahyadiisa. 8 Oo Kuuros oo ahaa boqorkii Faaris ayaa alaabtaas soo bixiyey oo u dhiibay qasnajigii Mitredaad ahaa, oo isna wuxuu u tiriyey Sheeshbasar, oo reer Yahuudah amiir u ahaa. 9 Oo tiradoodiina waa tan, soddon saxan oo dahab ah, iyo kun saxan oo lacag ah, iyo sagaal iyo labaatan mindiyood, 10 iyo soddon maddiibadood oo dahab ah, iyo afar boqol iyo toban maddiibadood oo ah lacagta caynka labaad ah, iyo kun weel oo kale. 11 Oo kulligood weelashii dahabka iyo lacagta ahaa waxay isku ahaayeen shan kun iyo afar boqol. Oo intaas oo dhan Sheeshbasar wuu wada keenay, markii Yeruusaalem la keenay maxaabiistii Baabuloon laga soo celiyey.\nTiradii Masaafurintii Ku Noqotay\n1 Haddaba kuwanu waa dadkii gobolka ee ka soo noqday maxaabiisnimadii, oo ku jiray kuwii la kaxaystay, oo Nebukadnesar oo ahaa boqorkii Baabuloon uu u kaxaystay Baabuloon, oo ku soo noqday Yeruusaalem iyo dalkii Yahuudah, mid waluba magaaladiisii, 2 oo waxay la yimaadeen Serubaabel, Yeeshuuca, Nexemyaah, Seraayaah, Receelaayaah, Mordekay, Bilshaan, Misfaar, Bigway, Rexuum, iyo Bacanaah. Haddaba waa tan tiradii dadkii reer binu Israa'iil: 3 Reer Farcosh waxaa ka soo noqday laba kun iyo boqol iyo laba iyo toddobaatan, 4 reer Shefatyaahna saddex boqol iyo laba iyo toddobaatan, 5 reer Aaraxna toddoba boqol iyo shan iyo toddobaatan, 6 reer Fahad Moo'aab oo ahaa reer Yeeshuuca iyo reer Yoo'aabna laba kun iyo siddeed boqol iyo laba iyo toban, 7 reer Ceelaamna kun iyo laba boqol iyo afar iyo konton, 8 reer Satuuna sagaal boqol iyo shan iyo afartan, 9 reer Sakayna toddoba boqol iyo lixdan, 10 reer Baaniina lix boqol iyo laba iyo afartan, 11 reer Beebayna lix boqol iyo saddex iyo labaatan, 12 reer Casgaadna kun iyo laba boqol iyo laba iyo labaatan, 13 reer Adoniiqaamna lix boqol iyo lix iyo lixdan, 14 reer Bigwayna laba kun iyo lix iyo konton, 15 reer Caadiinna afar boqol iyo afar iyo konton, 16 reer Aateer oo ahaa reer Xisqiyaahna siddeed iyo sagaashan, 17 reer Beesayna saddex boqol iyo saddex iyo labaatan, 18 reer Yooraahna boqol iyo laba iyo toban, 19 reer Xaashumna laba boqol iyo saddex iyo labaatan, 20 reer Gibbaarna shan iyo sagaashan, 21 reer Beytlaxamna boqol iyo saddex iyo labaatan, 22 reer Netofaahna lix iyo konton, 23 reer Canaatoodna boqol iyo siddeed iyo labaatan, 24 reer Casmaawedna laba iyo afartan, 25 reer Qiryad Caariim, iyo reer Kefiiraah, iyo reer Bi'irodna toddoba boqol iyo saddex iyo afartan, 26 reer Raamaah iyo reer Gebacna lix boqol iyo kow iyo labaatan, 27 reer Mikmaasna boqol iyo laba iyo labaatan, 28 reer Beytel iyo reer Aaciina laba boqol iyo saddex iyo labaatan, 29 reer Nebona laba iyo konton, 30 reer Magbiishna boqol iyo lix iyo konton, 31 reer Ceelaamtii kalena kun iyo laba boqol iyo afar iyo konton, 32 reer Haarimna saddex boqol iyo labaatan, 33 reer Lod, iyo reer Xaadiid, iyo reer Oonoona toddoba boqol iyo shan iyo labaatan, 34 reer Yerixoona saddex boqol iyo shan iyo afartan, 35 reer Senaacaahna saddex kun iyo lix boqol iyo soddon.\n36 Oo wadaaddadiina waxay ahaayeen reer Yedacyaah oo ahaa reer Yeeshuuca oo ahaa sagaal boqol iyo saddex iyo toddobaatan, 37 reer Immeerna kun iyo laba iyo konton, 38 reer Fashxuurna kun iyo laba boqol iyo toddoba iyo afartan, 39 reer Haarimna kun iyo toddoba iyo toban.\n40 Kuwii reer Laawina waxay ahaayeen reer Yeeshuuca iyo reer Qadmii'eel, oo reer Hoodawyaah ka soo farcamay oo ahaa afar iyo toddobaatan.\n41 Oo nimankii gabayaaga ahaa oo reer Aasaaf ahaana waxay ahaayeen boqol iyo siddeed iyo labaatan.\n42 Oo kuwii irdaha dhawri jiray oo ahaa reer Shalluum, iyo reer Aateer, iyo reer Talmon, iyo reer Caquub, iyo reer Xatiitaa, iyo reer Shobay, kulligood waxay isku ahaayeen boqol iyo sagaal iyo soddon.\n43 Oo reer Netiiniimna waxay ahaayeen reer Siixaa iyo reer Xasufaa, iyo reer Tabbaacood, 44 iyo reer Qeeros, iyo reer Siicahaa, iyo reer Faadoon, 45 iyo reer Lebaanaah, iyo reer Xagaabaah, iyo reer Caquub, 46 iyo reer Xagaab, iyo reer Shalmay, iyo reer Xaanaan, 47 iyo reer Giddeel, iyo reer Gaxar, iyo reer Re'aayaah, 48 iyo reer Resiin, iyo reer Neqoodaa, iyo reer Gasaam, 49 iyo reer Cuusaa, iyo reer Faasee'ax, iyo reer Beesay, 50 iyo reer Asnaah, iyo reer Mecuuniim, iyo reer Nefuusiim, 51 iyo reer Baqbuuq, iyo reer Xaquufaa, iyo reer Xarxuur, 52 iyo reer Basluud, iyo reer Mexiidaa, iyo reer Xarshaa, 53 iyo reer Barqoos, iyo reer Siiseraa, iyo reer Temax, 54 iyo reer Nesiyax, iyo reer Xatiifaa.\n55 Oo ilmihii addoommadii Sulaymaanna waxay ahaayeen reer Sotay, iyo reer Hasofered, iyo reer Feruudaa, 56 iyo reer Yacalaa, iyo reer Darqoon, iyo reer Giddeel, 57 iyo reer Shefatyaah, iyo reer Xatiil, iyo reer Fokered Hasebaayiim iyo reer Aamii. 58 Reer Netiiniim oo dhan iyo ilmihii addoommadii Sulaymaan waxay isku ahaayeen saddex boqol iyo laba iyo sagaashan. 59 Oo kuwanuna waxay ahaayeen kuwii ka tegey Teel Melax, iyo Teel Xarshaa, iyo Keruub, iyo Addaan, iyo Immeer, laakiinse iyagu ma ay sheegi karin qabiilkoodii iyo jilibkoodii, iyo inay reer binu Israa'iil ahaayeen iyo in kale toona, 60 oo reer Delaayaah, iyo reer Toobiyaah, iyo reer Neqoodaa waxay isku ahaayeen lix boqol iyo laba iyo konton. 61 Oo kuwii wadaaddada ahaa, waxay ahaayeen reer Xabayaah, iyo reer Xaqoos, iyo reer Barsillay oo naag ka guursaday gabdhaha Barsillay oo ahaa reer Gilecaad, oo iyaga lagu magacaabay. 62 Kuwanu magacyadoodii waxay ka doondooneen buuggii abtiriska, laakiinse lagama helin, sidaas aawadeed wadaadnimadii waa laga saaray sidii iyagoo nijaas ah. 63 Oo taliyihii baa iyagii ku amray inayan waxyaalaha quduuska ah wax ka cunin jeer wadaad Uuriim iyo Tummiim leh kaco. 64 Oo ururka oo dhammu wuxuu giddigiis isku ahaa laba iyo afartan kun iyo saddex boqol iyo lixdan, 65 oo intaas waxaa gooni ka ahaa raggii addoommadooda ahaa iyo naagihii addoommahooda ahaa, oo iyana waxay ahaayeen toddoba kun iyo saddex boqol iyo toddoba iyo soddon, oo waxay lahaayeen laba boqol oo ah rag iyo naago gabya. 66 Fardahoodu waxay ahaayeen toddoba boqol iyo lix iyo soddon; baqlahooduna laba boqol iyo shan iyo afartan, 67 geelooduna afar boqol iyo shan iyo soddon, dameerahooduna lix kun iyo toddoba boqol iyo labaatan. 68 Oo qaar ah madaxdii qabiilooyinka ayaa markay yimaadeen gurigii Rabbiga oo Yeruusaalem ku yaal ikhtiyaarkood wax ugu bixiyey in gurigii Rabbiga meeshiis laga dhiso. 69 Iyagu intay awoodeen ayay khasnaddii shuqulka siiyeen kow iyo lixdan kun oo dirham oo dahab ah, iyo shan kun oo mina oo lacag ah, iyo boqol khamiis oo ah dhar wadaadood. 70 Sidaas daraaddeed wadaaddadii, iyo kuwii reer Laawi, iyo dadkii qaarkiis, iyo nimankii gabayaaga ahaa, iyo irid-dhawryadii, iyo reer Netiiniimba waxay degeen magaalooyinkoodii, oo reer binu Israa'iil oo dhammuna waxay degeen magaalooyinkoodii.\nDib-u-dhisiddii Meesha Allabariga\n1 Oo markii bishii toddobaad la gaadhay, oo ay reer binu Israa'iilna iska degganaayeen magaalooyinkoodii, ayaa dadkii oo dhammu ugu soo wada urureen Yeruusaalem sidii nin keliya. 2 Markaasaa waxaa istaagay Yeeshuuca oo ahaa ina Yoosaadaaq, iyo walaalihiisii wadaaddada ahaa, iyo Serubaabel oo ahaa ina Salaatii'eel, iyo walaalihiis, oo waxay dhiseen meeshii allabariga Ilaaha reer binu Israa'iil inay ku dul bixiyaan qurbaanno la gubo, sida ay ugu qoran tahay sharcigii Muuse oo ahaa ninka Ilaah. 3 Oo meeshii allabariga waxay saareen saldhiggeedii, waayo, iyagu waxay ka cabsanayeen dadkii dalalka degganaa, oo waxay Rabbiga ugu dul bixiyeen qurbaanno la gubo oo ahaa kuwii subaxnimada iyo kuwii habeennimada. 4 Oo iiddii taambuugyadana waxay u iideen sidii ay u qornayd, oo maalin kastana waxay tiro ku bixinayeen qurbaannada la gubo, sidii amarku ahaa, iyo intii maalin kasta layska doonayay; 5 dabadeedna qurbaankii joogtada ahaa, iyo kuwii bilaha cusub, iyo iidihii Rabbiga oo quduuska ahaa, iyo kii qof waluba Rabbiga ikhtiyaarkiisa ugu bixiyey. 6 Oo maalintii kowaad oo bishii toddobaad ayay bilaabeen inay Rabbiga u bixiyaan qurbaanno la gubo, laakiinse macbudka aasaaskiisii weli lama dhigin. 7 Oo waxay wastaadyadii iyo nijaarradii siiyeen lacag; oo kuwii reer Siidoon iyo kuwii reer Turosna waxay siiyeen cunto, iyo cabniin, iyo saliid si ay geedaha kedarka la yidhaahdo Lubnaan uga keenaan oo ay badda u soo marsiiyaan ilaa Yaafaa, sidii uu Kuuros oo ahaa boqorkii Faaris ugu oggolaaday.\n8 Haddaba markay yimaadeen guriga Ilaah oo Yeruusaalem ku yaal sannaddii labaad bisheedii labaad ayay Serubaabel oo ahaa ina Salaatii'eel, iyo Yeeshuuca oo ahaa ina Yoosaadaaq, shuqulkii bilaabeen, iyaga iyo intii kale oo ahayd wadaaddadii walaalahood ahaa, iyo kuwii reer Laawi, iyo kulli intii maxaabiista ka soo baxday oo Yeruusaalem timid, oo kuwii reer Laawi intii labaatan sannadood jirtay ama ka sii weyn ayay u doorteen inay shuqulkii guriga Rabbiga u sarreeyaan. 9 Markaasaa waxaa dhammaan istaagay Yeeshuuca, iyo wiilashiisii iyo walaalihiis, iyo Qadmii'eel iyo wiilashiisii oo ahaa reer Yahuudah, inay u sarreeyaan shaqaalaha ku jira guriga Rabbiga, iyo weliba wiilashii Xeenaadaad iyo wiilashoodii iyo walaalahood oo ahaa reer Laawi. 10 Oo kuwii gurigii dhisayay markay aasaaskii macbudka Rabbiga dhigeen waxaa istaagay wadaaddadii iyagoo dharkoodii xidhan oo turumbooyin wata, iyo kuwii reer Laawi oo ahaa ilma Aasaaf oo haysta suxuun laysku garaaco, inay Rabbiga ammaanaan sidii uu ahaa amarkii Daa'uud oo ahaa boqorkii reer binu Israa'iil. 11 Oo markaasay darandoorri u gabyeen iyagoo Rabbiga ammaanaya oo u mahadnaqaya, oo leh, Isagu wuu wanaagsan yahay, reer binu Israa'iilna weligiisba wuu u naxariistaa. Oo markay Rabbiga ammaaneen ayaa dadkii oo dhammu dhawaaq weyn ku dhawaaqay, maxaa yeelay, waxaa la dhigay aasaaskii gurigii Rabbiga. 12 Oo wadaaddadii badidood, iyo kuwii reer Laawi, iyo madaxdii qabiilooyinka oo ahaa odayaashii arkay gurigii hore ayaa aad u ooyay markay arkeen gurigan aasaaskiisii oo hortooda lagu dhigay, oo kuwo badanuna farxad bay la qayliyeen, 13 oo sidaas daraaddeed dadkii wuu kala sooci kari waayay dhawaaqii farxadda iyo qayladii oohinta, oo buuqiina waxaa laga maqlay meel fog.\nDhisiddii Macbudka Oo La Horjoogsaday\n1 Haddaba cadaawayaashii reer Yahuudah iyo reer Benyaamiin markay maqleen inay kuwii maxaabiistii ahaan jiray macbud u dhisayeen Rabbiga ah Ilaaha reer binu Israa'iil, 2 ayay u soo dhowaadeen Serubaabel, iyo madaxdii qabiilooyinka, oo waxay ku yidhaahdeen, Annana aan idinla dhisno, waayo, Ilaahiinna waan u doonnaa sidiinnoo kale, oo isaga allabari baan u bixin jirnay tan iyo waagii uu Eesar Xaddoon oo boqorkii Ashuur ahaa halkan na keenay. 3 Laakiinse Serubaabel iyo Yeeshuuca, iyo madaxdii qabiilooyinka reer Israa'iil intoodii kaleba waxay ku yidhaahdeen, Idinka waxba idinkama gelin inaad Ilaahayaga guri noola dhistaan, laakiinse annagaa dhammaantayo guri u dhisayna Rabbiga ah Ilaaha reer binu Israa'iil, sidii uu Boqor Kuuros oo ahaa boqorkii Faaris nagu amray. 4 Markaasaa dadkii dalka degganaa waxay daaliyeen gacmihii dadkii reer Yahuudah, oo waxdhisiddiina way ka cabsiiyeen, 5 oo waxay u soo kiraysteen taliyayaal si ay qasdigoodii uga xumeeyaan, Kuuros oo ahaa boqorkii Faaris wakhtigiisii oo dhan, iyo tan iyo xataa dowladnimadii Daariyus oo ahaa boqorkii Faaris.\nHoristaagiddii Dambe Ee Xilliyadii Ahashwerus Iyo Artaxshasta\n6 Oo waagii Ahashwerus boqortooyada qabsaday markii dowladnimadiisu bilaabatay ayay ashtako ka soo qoreen dadkii degganaa Yahuudah iyo Yeruusaalem.\n7 Oo wakhtigii Artaxshasta ayaa Bishlaam, Mitredaad, Taabeel, iyo saaxiibbadiisii kale arji u soo qoray Artaxshasta oo ahaa boqorkii Faaris, oo warqadda farteedu waxay ahayd tan Suuriya, waxaana lagu micneeyey afka Suuriya. 8 Taliyihii Rexuum ahaa iyo karraanigii Shimshay ahaa ayaa sidan warqad Yeruusaalem ka gees ah ugu soo qoray Boqor Artaxshasta. 9 Markaasaa waxaa qoray taliyihii Rexuum ahaa iyo karraanigii Shimshay ahaa, iyo saaxiibbadoodii kale oo ahaa reer Diinaayee, iyo reer Afarsatkaayee, iyo reer Tarfelaayee, iyo reer Afaarsaayee, iyo reer Arkewaayee, iyo reer Baabuloon, iyo reer Shuushankaayee, iyo reer Dehaayee, iyo reer Ceelaam, 10 iyo quruumaha intoodii kale oo boqorkii weynaa oo gobta ahaa Aasnafar u soo gudbiyey oo dejiyey magaalada Samaariya iyo dalka intiisa kaloo webiga ka shishaysa iyo wixii la mid ah. 11 Kanu waa naqilkii warqaddii ay Boqor Artaxshasta u direen: Dadka webiga ka shisheeya, oo addoommadaada ahu waxay leeyihiin, 12 Boqorow, bal ogow, in Yuhuuddii kaa soo kacday ay Yeruusaalem noogu yimaadeen, oo ay dhisayaan magaaladii caasiga ahayd oo xumayd, oo derbiyadii way dhammeeyeen, aasaaskiina way hagaajiyeen. 13 Haddaba boqorow bal ogow, in haddii magaaladan la dhiso, oo derbiyadeeda la dhammeeyo, ayan iyagu markaas bixin doonin gabbaro, canshuur, amase baad, ugudambaystana boqorraday wax yeeli doontaa. 14 Haddaba annagu waxaannu cunnaa cusbada hoygaaga, boqorow, oo naguma habboona inaannu aragno adigoo lagu ciso jebiyey, oo sidaas daraaddeed ayaan kuugu soo cid dirnay oo kuu ogeysiinnay, boqorow, 15 si loo baadho buugaggii taariikhda oo awowayaashaa, oo sidaasaad buugagga taariikhda uga heli doontaa oo u ogaan doontaa in magaaladanu tahay magaalo caasi ah, oo ay u waxyeello badan tahay boqorrada iyo gobolladaba, iyo in iyada waagii hore fallaagada laga kiciyey, oo sababtaas aawadeed baa magaaladan loo dumiyey. 16 Boqorow, waxaannu ku ogeysiinaynaa in haddii magaaladan la dhiso, oo derbiyadeeda la dhammeeyo, aadan sababtaas aawadeed waxba qayb ku yeelan doonin inta webiga ka shishaysa. 17 Markaasaa boqorkii wuxuu warqad jawaab ah u soo diray taliyihii Rexuum ahaa, iyo karraanigii Shimshay ahaa, iyo intii kaloo saaxiibbadooda ahayd oo Samaariya degganaa, iyo dadkii kaloo webiga shishadiisa degganaa, oo wuxuu yidhi, Nabad iyo wax la mid ahu korkiinna ha ahaadeen. 18 Warqaddii aad noo soo dirteen bayaan ayaa hortayda loogu akhriyey. 19 Oo anna amar baan bixiyey, oo buugaggii baa la baadhay, oo waxaa la helay in magaaladanu waagii hore boqorro ku kici jirtay, iyo in dhexdeeda lagu caasiyoobi jiray oo lagu fallaagoobi jiray. 20 Oo weliba Yeruusaalem waxaa xukumi jiray boqorro xoog badan, oo waxay u talin jireen inta webiga ka shishaysa oo dhan, oo gabbaro, iyo canshuur, iyo baadba waa la siin jiray. 21 Haddaba idinku waxaad amar ku bixisaan in nimankaasu shuqulka joojiyaan iyo inaan magaaladaas la dhisin ilaa aan amar bixiyo. 22 Oo idinku iska jira inaydnaan xaalkaas daynin, waayo, bal maxaa khasaare ugu sii kordhaya in waxyeello boqorrada gaadho? 23 Oo markii Boqor Artaxshasta warqaddiisii naqilkeedii lagu hor akhriyey Rexuum iyo karraanigii Shimshay ahaa, iyo saaxiibbadood, haddiiba waxay degdeg ugu tageen Yuhuuddii Yeruusaalem joogtay, oo waxay ku joojiyeen qasab iyo xoog. 24 Oo markaasuu joogsaday shuqulkii guriga Ilaah Yeruusaalem ku yaal; oo wuxuu joogsaday ilaa sannaddii labaad oo dowladnimadii Daariyus oo boqorkii Faaris ahaa.\nWarqaddii Tatenay U Diray Daariyus\n1 Haddaba nebiyadii ahaa Nebi Xaggay, iyo Sekaryaah ina Iddo ayaa wax u sii sheegay Yuhuuddii degganayd Yahuudah iyo Yeruusaalem, oo magaca Ilaaha reer binu Israa'iil ayay wax ugu sii sheegeen. 2 Markaasaa waxaa kacay Serubaabel oo ahaa ina Salaatii'eel, iyo Yeeshuuca oo ahaa ina Yoosaadaaq, oo waxay bilaabeen inay dhisaan gurigii Ilaah oo ku yaal Yeruusaalem; oo waxaa iyaga la jiray oo caawinayay nebiyadii Ilaah. 3 Oo isla markaasba waxaa u yimid Tatenay oo ahaa taliyihii dalka webiga ka shisheeya, iyo Shetar Boosnay iyo saaxiibbadood, oo waxay ku yidhaahdeen, War yaa amar idin siiyey inaad gurigan dhistaan, iyo inaad derbigan dhammaysaan? 4 Markaasaannu sidan kula hadalnay, oo ku nidhi, Nimanka dhismahan dhisaya magacyadooda maxaa la yidhaahdaa? 5 Laakiinse duqowdii Yuhuudda waxaa isha ku hayay Ilaahooda, oo iyana shuqulkii ma ay joojin ilaa xaalku soo gaadho Daariyus, oo warqad jawaab ah ee taas ku saabsan loo soo celiyo.\n6 Tanu waa naqilkii warqaddii Tatenay oo ahaa taliyihii dalka webiga ka shisheeya, iyo Shetar Boosnay, iyo saaxiibbadiis oo ahaa reer Afarsekaayee oo webiga shishadiisa joogay ay u soo direen boqorkii Daariyus. 7 Warqad bay u direen, oo waxaa ku qornaa wax sidan ah: Boqor Daariyusow, nabadi korkaaga ha ahaato. 8 Boqorow, bal ogow inaannu tagnay gobolka Yahuudah, oo soo aragnay gurigii Ilaaha weyn, oo dhagaxyo waaweyn lagu dhisay, oo derbiyadiisana alwaax la dhex geliyey, oo shuqulkaasuna dadaal buu ku socdaa oo gacmahooduu ku liibaanaa. 9 Oo waxaannu duqowdaas weyddiinnay oo ku nidhi, Yaa idin siiyey amar aad gurigan ku dhistaan, oo aad derbigan ku dhammaysaan? 10 Oo haddana waxaannu kaloo weyddiinnay magacyadoodii, si aan kuu ogeysiinno, iyo si aan kuugu soo qorno nimanka madaxdooda ah magacyadooda. 11 Oo iyana sidanay jawaab noogu soo celiyeen oo yidhaahdeen, Waxaannu nahay addoommadii Ilaaha samada iyo dhulka, oo waxaannu dhisaynaa gurigan oo sannado badan oo hore la dhisay, oo boqor weyn oo reer binu Israa'iil ahu uu dhisay oo dhammeeyey. 12 Laakiinse awowayaashayadii waxay ka xanaajiyeen Ilaaha samada, oo taas daraaddeed ayuu ugu riday gacantii Nebukadnesar oo ahaa boqorkii Baabuloon, kii reer Kaldayiin oo gurigan dumiyey oo dadkiina Baabuloon u kaxaystay. 13 Laakiinse Kuuros oo ahaa boqorkii Baabuloon sannaddiisii kowaad ayaa Boqor Kuuros bixiyey amar lagu dhiso gurigan Ilaah. 14 Oo weliba weelashii dahabka iyo lacagta ahaa ee gurigii Ilaah oo uu Nebukadnesar ka qaaday macbudkii Yeruusaalem ku yiil oo uu geeyey macbudkii Baabuloon, kuwaas boqor Kuuros wuu ka soo bixiyey macbudkii Baabuloon, oo waxaa loo soo dhiibay mid magiciisa la odhan jiray Sheeshbasar, oo uu isagu taliye ka dhigay; 15 oo wuxuu isagii ku yidhi, Tag oo weelashan qaad, oo waxaad gelisaa macbudka Yeruusaalem ku yaal, oo gurigii Ilaahna ha laga dhiso meeshiisii. 16 Markaasaa Sheeshbasarkii yimid, oo wuxuu dhigay aasaaskii guriga Ilaah oo Yeruusaalem ku yaal, oo tan iyo waagaas waa la dhisayay, laakiinse weli lama dhammaystirin. 17 Haddaba sidaas daraaddeed, haddii ay kula wanaagsan tahay, boqorow, bal ha la baadho gurigaaga khasnadda ah oo Baabuloon ku yaal, bal inay saas tahay in Boqor Kuuros amar ku bixiyey in la dhiso gurigan Ilaah oo Yeruusaalem ku yaal, oo noo soo dir wixii aad xaalkan ka damacsan tahay.\nAmarkii Boqor Daariyus\n1 Markaasaa Boqor Daariyus amar bixiyey, oo waa la baadhay gurigii buugagga taariikhda oo khasnadaha la dhigi jiray ee Baabuloon ku dhex yiil. 2 Markaasaa magaalada Axmetaa la yidhaahdo oo ku tiil gobolka Maadi ayaa hoygii boqorka laga helay qorniin duudduuban, oo waxaa xusuus ugu qornaa wax sidan ah. 3 Sannaddii kowaad oo Boqor Kuuros ayaa Boqor Kuuros bixiyey amar ku saabsan guriga Ilaah oo Yeruusaalem ku yaal, oo wuxuu yidhi, Guriga ha la dhiso, kaasoo ah meeshii allabaryo lagu bixiyo, oo aasaaskiisana si adag ha loo dhigo, oo sarajooggiisu ha ahaado lixdan dhudhun, ballaadhkiisuna lixdan dhudhun; 4 oo ha lagu dhiso saddex saf oo dhagaxyo waaweyn ah iyo saf alwaax cusub ah; kharashkiisana ha laga bixiyo guriga boqorka. 5 Oo weliba weelashii guriga Ilaah oo ahaa dahabka iyo lacagta oo Nebukadnesar uu ka soo qaaday macbudka Yeruusaalem ku yaal, oo uu keenay Baabuloon, ha la celiyo, oo mar dambe ha la geeyo macbudka Yeruusaalem ku yaal, mid kastaba meeshiisii ha la dhigo, oo waxaad gelisaa guriga Ilaah. 6 Haddaba sidaas daraaddeed Tatenay, oo ah taliyaha dalka webiga ka shisheeya, iyo Shetar Boosnay, iyo saaxiibbadiinna reer Afarsekaayee oo webiga shishadiisa joogow, idinku halkaas iskaga fogaada, 7 oo gurigan Ilaah shuqulkiisa faraha ka qaada, oo taliyaha Yuhuudda iyo odayaasha Yuhuuddu gurigan Ilaah meeshiisii ha ka dhiseen. 8 Oo weliba waxaan amar ku bixiyey wixii aad u samayn lahaydeen odayaashan Yuhuudda oo dhisaya gurigan Ilaah. Waa in alaabta boqorka iyo xataa gabbarada laga qaado inta webiga ka shishaysa nimankan kharash loo siiyo iyadoo aad loogu dadaalayo, si aan iyaga loo hor joogsan innaba. 9 Oo wax alla wixii ay u baahan yihiin oo ay wadaaddada Yeruusaalem jooga idin weyddiistaan oo ah dibi yaryar, iyo wanan, iyo baraar, oo ay Ilaaha samada qurbaanno la gubo ugu bixiyaan, iyo sarreen, iyo cusbo, iyo khamri, iyo saliidba ha la siiyo maalin kasta, oo yaan laga baajin, 10 inay iyagu Ilaaha samada u bixiyaan allabaryo caraf udgoon, oo ay u duceeyaan boqorka naftiisa iyo tan wiilashiisaba. 11 Oo weliba waxaan kaloo amar ku bixiyey in ku alla kii eraygan beddela gurigiisa loox weyn laga bixiyo, oo inta la qotomiyo, isaga lagu deldelo, oo gurigiisana taas aawadeed ha laga dhigo taallo digo ah, 12 oo Ilaahii magiciisa halkaas dejiyey ha afgembiyo boqorradii iyo dadkii gacantooda u soo fidiya inay amarkaas beddelaan si ay u dumiyaan gurigaas Ilaah oo Yeruusaalem ku yaal. Anigoo Daariyus ah amar baan bixiyey, ee haddaba dadaal ha loo sameeyo.\nDhammaystirkii Iyo Gooni Ka Dhigiddii Macbudka\n13 Wixii Boqor Daariyus u soo diray aawadiis ayay Tatenay oo ahaa taliyihii dalka webiga ka shisheeya, iyo Shetar Boosnay, iyo saaxiibbadoodba dadaal ku wada sameeyeen. 14 Oo duqowdii Yuhuudduna waxay wax ku dhiseen oo ku liibaaneen wax sii sheegiddii Nebi Xaggay iyo Sekaryaah oo ahaa ina Iddo. Oo iyagu macbudkii way dhiseen oo dhammeeyeen, sidii uu ahaa amarkii Ilaaha reer binu Israa'iil, iyo sidii uu ahaa amarkii Kuuros, iyo Daariyus, iyo Artaxshasta oo ahaa boqorkii Faaris. 15 Oo gurigaas dhismihiisii waxaa la dhammeeyey sannaddii lixaad oo dowladnimadii Boqor Daariyus bishii Adaar maalinteedii saddexaad. 16 Oo reer binu Israa'iil, iyo wadaaddadii, iyo reer Laawi, iyo dadkii maxaabiista ka soo noqday intoodii kaleba gurigan Ilaah gaar bay uga dhigeen iyagoo faraxsan. 17 Oo markay gurigan Ilaah gaar uga dhigayeen waxay u bixiyeen boqol dibi, iyo laba boqol oo wan, iyo afar boqol oo baraar ah; oo qurbaan dembina waxay reer binu Israa'iil oo dhan ugu bixiyeen laba iyo toban orgi intii ay ahaayeen tirada qabiilooyinkii reer binu Israa'iil. 18 Oo sida kitaabkii Muuse ku qoran waxay wadaaddadii u qaybiyeen qaybahoodii, kuwii reer Laawina jagooyinkoodii, adeegidda Ilaah oo Yeruusaalem laga adeegayo aawadeed.\n19 Oo bishii kowaad maalinteedii afar iyo tobnaad ayaa dadkii maxaabiisnimada ka soo noqday waxay dhawreen Iiddii Kormaridda. 20 Waayo, wadaaddadii iyo kuwii reer Laawi way iswada daahirsheen dhammaantood; oo giddigood daahir bay ahaayeen, markaasay neefkii Kormaridda u bireeyeen dadkii maxaabiisnimada ka soo noqday oo dhan, iyo wadaaddadii walaalahood ahaa, iyo naftoodiiba. 21 Oo waxaa cunay reer binu Israa'iil oo maxaabiisnimada ka soo noqday, iyo in alla intii naftooda gooni uga soocday nijaastii dadkii dalka degganaa inay doondoonaan Rabbiga ah Ilaaha reer binu Israa'iil, 22 oo waxay toddoba maalmood farxad ku dhawreen Iiddii Kibista-aan-khamiirka-lahayn, waayo, Rabbigu aad buu uga farxiyey, oo wuxuu iyaga u soo jeediyey qalbigii boqorkii Ashuur inuu gacmahooda xoogeeyo intay ka shaqaynayeen gurigii Ilaah, kaasoo ah Ilaaha reer binu Israa'iil.\nCesraa Oo Yeruusaalem Yimid\n1 Haddaba waxyaalahaas dabadeed intii Artaxshasta oo boqorkii Faaris ahaa dowladnimada haystay ayaa Baabuloon waxaa ka soo kacay Cesraa ina Seraayaah, oo ahaa ina Casaryaah, ina Xilqiyaah, 2 ina Shalluum, ina Saadooq, ina Axiituub, 3 ina Amaryaah, ina Casaryaah, ina Meraayood, 4 ina Seraxyaah, ina Cusii, ina Buqii, 5 ina Abiishuuca, ina Fiinexaas, ina Elecaasaar, ina Haaruun kii ahaa wadaadka sare; 6 oo Cesraahan ayaa ka tegey Baabuloon, oo wuxuu ahaa karraani aad u yaqaan sharcigii Muuse uu Rabbiga ah Ilaaha reer binu Israa'iil siiyey; oo boqorkuna wuxuu siiyey wixii uu weyddiistay oo dhan sidii ay gacantii Rabbiga Ilaahiis ahu u saarnayd. 7 Oo sannaddii toddobaad oo dowladnimadii Boqor Artaxshasta waxaa Yeruusaalem tegey qaar ah reer binu Israa'iil, iyo wadaaddada, iyo reer Laawi, iyo nimankii gabayaaga ahaa, iyo irid-dhawryadii, iyo reer Netiiniim. 8 Oo wuxuu Yeruusaalem yimid boqorka sannaddiisii toddobaad, bisheedii shanaad. 9 Baabuloon ayuu ka soo baxay bishii kowaad maalinteedii kowaad, oo wuxuu Yeruusaalem yimid bishii shanaad maalinteedii kowaad, sidii ay gacantii Ilaahiisa oo wanaagsanayd u saarnayd. 10 Waayo, Cesraa wuxuu qalbigiisa u diyaariyey inuu doondoono oo sameeyo Rabbiga sharcigiisa iyo inuu reer binu Israa'iil baro qaynuunno iyo xukummo.\nWarqaddii Boqor Artaxshasta U Diray Cesraa\n11 Haddaba kanu waa naqilkii warqaddii uu Boqor Artaxshasta siiyey Cesraa oo ahaa wadaadkii iyo karraanigii kaasoo ahaa karraanigii erayadii amarrada Rabbiga iyo qaynuunnadiisii uu reer binu Israa'iil siiyey. 12 Anigoo ah Artaxshasta boqorkii boqorrada, waxaan u qorayaa wadaadkii Cesraa oo ah karraanigii sharciga Ilaaha samada ee kaamil ah, iyo wax la mid ah.\n13 Waxaan amar ku bixinayaa in dadka reer binu Israa'iil, iyo wadaaddadooda, iyo reer Laawi, inta boqortooyadayda ku jirta, ee ikhtiyaarkooda u doonaya inay Yeruusaalem tagaan, ay dhammaan ku raacaan. 14 Waxaa ku soo diray boqorkii iyo toddobadiisii lataliye inaad soo warsatid Yahuudah iyo Yeruusaalem, sida waafaqsan sharciga Ilaahaaga oo gacantaada ku jira, 15 iyo inaad qaaddid lacagta iyo dahabka ay boqorka iyo lataliyayaashiisu ikhtiyaarkooda ugu bixiyeen Ilaaha reer binu Israa'iil oo rugtiisu tahay Yeruusaalem, 16 iyo kulli lacagta iyo dahabka aad ka heli doonto gobolka Baabuloon oo dhan, iyo qurbaanka dadku ikhtiyaarka u bixiyo, iyo kan wadaaddadu ay ikhtiyaarkooda ugu bixiyaan guriga Ilaahooda oo Yeruusaalem ku yaal aawadiis, 17 haddaba sidaas daraaddeed waa inaad aad ugu dadaashaa inaad lacagtan ku iibiso dibi, iyo wanan, iyo baraar, iyo qurbaannadooda hadhuudhka ah, iyo qurbaannadooda cabniinka ah, oo aad ku dul bixisaa meesha allabariga ee guriga Ilaahaaga oo Yeruusaalem ku yaal. 18 Oo lacagta iyo dahabka intooda kale ku sameeya wax alla wixii adiga iyo walaalahaa idinla wanaagsan oo sida Ilaahiin doonayo ah. 19 Oo weelasha laguugu dhiibay in lagu qabto adeegidda guriga Ilaahaaga waxaad hor geeysaa Ilaaha Yeruusaalem. 20 Oo wax alla wixii kaloo loogu baahan yahay guriga Ilaahaaga aawadiis, ee kugu habboon inaad bixiso, ka bixi boqorka gurigiisa khasnadda ah. 21 Oo weliba anigoo ah Boqor Artaxshasta waxaan amar ku siinayaa khasnajiyada webiga shishadiisa jooga oo dhan, in dadaal lagu sameeyo wax alla wixii uu idin weyddiisto wadaadka Cesraa oo ah karraaniga sharciga Ilaaha samada, 22 intii ku siman boqol talanti oo lacag ah, iyo boqol kor oo sarreen ah, iyo boqol bad oo khamri ah, iyo boqol bad oo saliid ah, iyo cusbo aan la xisaabin intay tahay. 23 Haddaba wax alla wixii Ilaaha samadu uu amro saas dadaal ha loogu sameeyo guriga Ilaaha samada aawadiis, waayo, bal maxay cadho ugu dhacaysaa boqortooyada boqorka iyo wiilashiisa? 24 Oo weliba waxaannu ku ogeysiinaynaa inaanay xalaal ahaan doonin in gabbaro, canshuur, amase baad toona la saaro wadaaddada, iyo kuwa reer Laawi, iyo nimanka gabayaaga ah, iyo irid-dhawryada, iyo reer Netiiniim, iyo addoommada gurigan Ilaah midkoodna. 25 Oo adigoo Cesraa ahu xigmadda Ilaahaagu ku siiyey ku dooro xaakinno iyo qaadiyo u garsoora dadka webiga ka shisheeya oo dhan, in alla inta taqaan sharciyada Ilaahaaga, oo kii aan aqoonna bara. 26 Oo ku alla kii aan addeecin sharciga Ilaahaaga iyo sharciga boqorka, xukun ha lagu soo dejiyo, iyadoo aad loogu dadaalayo, hadday tahay in la dilo, ama in la masaafuriyo, ama in xoolihiisa lagala wareego, amase in la xidho.\n27 Waxaa ammaan leh Rabbiga ah Ilaaha awowayaashayo, oo boqorka qalbigiisa geliyey wax sidanoo kale ah, inuu ku qurxiyo guriga Rabbiga oo Yeruusaalem ku yaal, 28 oo naxariis iga siiyey boqorkii, iyo lataliyayaashiisa, iyo amiirradiisa xoogga badan hortooda oo dhan. Oo waxaan u xoogaystay sidii gacanta Rabbiga Ilaahayga ahu ii saarnayd, markaasaan reer binu Israa'iil ka dhex urursaday rag madax ah inay i raacaan.\nTiradii Madaxdii Qabiilooyinka Ee La Soo Noqotay Cesraa\n1 Haddaba madaxdii qabiilooyinka waa kuwan, oo kanu waa abtirkii kuwii Baabuloon iga raacay waagii Boqor Artaxshasta dowladnimada haystay. 2 Wiilashii Fiinexaas waxaa ka socday Gershoom, wiilashii Iitaamaarna Daanyeel; wiilashii Daa'uudna Xatuush, 3 oo reer Shekaanyaah ka ahaa; wiilashii Farcoshna Sekaryaah, oo waxaa isaga la abtirsaday boqol iyo konton nin. 4 Wiilashii Faxad Moo'aabna waxaa ka socday Elihooceenay oo ahaa ina Seraxyaah; oo waxaa isaga la jiray laba boqol oo nin. 5 Wiilashii Shekaanyaahna waxaa ka socday ina Yaxasii'eel, oo waxaa isaga la jiray saddex boqol oo nin. 6 Wiilashii Caadiinna waxaa ka socday Cebed oo ahaa ina Yoonaataan, oo waxaa isaga la jiray konton nin. 7 Wiilashii Ceelaamna waxaa ka socday Yeshacyaah oo ahaa ina Catalyaah, oo waxaa isaga la jiray toddobaatan nin. 8 Wiilashii Shefatyaahna waxaa ka socday Sebadyaah oo ahaa ina Miikaa'eel, oo isaga waxaa la jiray siddeetan nin. 9 Wiilashii Yoo'aabna waxaa ka socday Cobadyaah oo ahaa ina Yexii'eel; oo waxaa isaga la jiray laba boqol iyo siddeed iyo toban nin. 10 Wiilashii Shelomiidna waxaa ka socday ina Yoosifyaah, oo waxaa isaga la jiray boqol iyo lixdan nin. 11 Wiilashii Beebayna waxaa ka socday Sekaryaah oo ahaa ina Beebay, oo waxaa isaga la jiray siddeed iyo labaatan nin. 12 Wiilashii Casgaadna waxaa ka socday Yooxaanaan oo ahaa ina Haqaataan, oo waxaa isaga la jiray boqol iyo toban nin. 13 Wiilashii Adoniiqaam oo ugu wada dambeeyeyna waxaa ka socday saddex nin, oo waa kuwan saddexdoodii magac, Eliifeled, iyo Yecuu'eel, iyo Shemacyaah, oo waxaa iyaga la jiray lixdan nin. 14 Wiilashii Bigwayna waxaa ka socday Cuutay iyo Sabbuud, oo waxaa iyaga la jiray toddobaatan nin.\nKu Soo Noqoshadii Yeruusaalem\n15 Oo iyaga waxaan ku soo wada ururiyey webiga u socda xagga Ahawaa, oo halkaasaannu degganayn saddex maalmood; markaasaan dadkii iyo wadaaddadii u fiirsaday, oo halkaasna kama aan helin mid reer Laawi ah. 16 Oo markaasaan u cid diray Eliiceser, iyo Arii'eel, iyo Shemacyaah, iyo Elnaataan, iyo Yaariib, iyo Elnaataan, iyo Naataan, iyo Sekaryaah, iyo Meshullaam, oo wada ahaa rag madax ah, iyo weliba Yooyaariib iyo Elnaataan, oo iyana ahaa macallimiin. 17 Oo waxaan iyagii u diray Iddo oo madax ka ahaa meesha Kaasifiyaa la yidhaahdo; oo waxaan iyagii u sheegay wixii ay ku odhan lahaayeen Iddo iyo walaalihiis oo reer Netiiniim ah oo jooga meesha la yidhaahdo Kaasifiyaa, inay noo keenaan midiidinno ka dhex adeega guriga Ilaahayaga. 18 Oo sidii ay gacanta wanaagsan oo Ilaahayagu noo saarnayd, waxay noo keeneen nin waxgarad ah oo ah reer Maxlii, oo ka ah reer Laawi, oo ka sii ah reer binu Israa'iil, iyo Sheereebyaah, iyo wiilashiisii iyo walaalihiis oo siddeed iyo toban isku ahaa, 19 iyo Xashabyaah, iyo Yeshacyaah oo ahaa reer Meraarii, iyo walaalihiis iyo wiilashoodii oo labaatan isku ahaa, 20 iyo reer Netiiniim oo ay Daa'uud iyo amiirradiisii u dhiibeen adeegiddii reer Laawi oo laba boqol iyo labaatan ahaa, oo dhammaantoodna ninba magiciisii baa loogu yeedhi jiray. 21 Oo markaasaan, intii aannu joognay Webi Ahawaa, halkaas kaga dhawaaqay in la soomo, inaannu isku hoosaysiinno Ilaahayaga hortiisa, inaannu ka barinno jid toosan oo annaga iyo dhallaankayaga iyo xoolahayaga oo dhammuba aannu marno. 22 Waayo, waxaan ka xishooday inaan boqorka weyddiisto koox askar iyo fardooley ah inay naga caawiyaan cadowga jidka noo jooga, maxaa yeelay, boqorka baannu la hadallay oo ku nidhi, Gacanta Ilaahayagu waxay saaran tahay intii isaga doondoonta oo dhan, wayna u wanaagsan tahay; laakiinse xooggiisa iyo cadhadiisu waxay ka gees yihiin in alla intii isaga ka tagta oo dhan. 23 Sidaas daraaddeed waannu soonnay, oo waxaannu ka barinnay Ilaahayo wax taas ku saabsan, wuuna naga aqbalay. 24 Markaasaan gooni u soocay laba iyo toban nin oo wadaaddada madaxdoodii ah, oo waxay ahaayeen Sheereebyaah iyo Xashabyaah, iyo toban iyaga la jiray oo walaalahood ah, 25 oo waxaan u miisaamay lacagtii iyo dahabkii iyo weelashii ahaa qurbaankii loo bixiyey guriga Ilaah oo ay wada bixiyeen boqorkii iyo lataliyayaashiisii iyo amiirradiisii, iyo reer binu Israa'iilkii halkaas joogay oo dhan. 26 Waxaan iyaga u miisaamay oo gacanta u geliyey lix boqol iyo konton talanti oo lacag ah, iyo weelal lacag ah oo iyana boqol talanti ah, iyo boqol talanti oo dahab ah, 27 iyo labaatan maddiibadood oo dahab ah oo iyana kun dirham ah, iyo laba weel oo ah naxaas dhalaalaysa oo sida dahab qaali u ah. 28 Oo markaasaan ku idhi, Idinku Rabbigaad quduus u tihiin oo weelashuna waa quduus, oo lacagta iyo dahabka waa qurbaan ikhtiyaar loogu bixiyey Rabbiga ah Ilaaha awowayaashiin. 29 Haddaba idinku dhawra oo xajiya ilaa aad ku hor miisaantaan wadaaddada sare, iyo kuwa reer Laawi, iyo amiirrada qolooyinka reer binu Israa'iil, idinkoo jooga qolladaha guriga Ilaah ee Yeruusaalem. 30 Sidaasay wadaaddadii iyo kuwii reer Laawi u aqbaleen miisaankii lacagtii iyo dahabkii iyo weelashii inay geeyaan Yeruusaalem iyo ilaa guriga Ilaahayo.\n31 Markaasaannu Webi Ahawaa ka tagnay, oo Yeruusaalem u ambabbaxnay bishii kowaad maalinteedii laba iyo tobnaad; oo waxaa na saarnayd gacantii Ilaahayo, wuuna naga samatabbixiyey gacantii cadowga iyo kuwii jidka noogu gabbanayay. 32 Oo waxaannu nimid Yeruusaalem oo halkaasaannu intii saddex maalmood ah iska joognay. 33 Oo maalintii afraad ayaa lacagtii iyo dahabkii iyo weelashii lagu dhex miisaamay gurigii Ilaahayo oo waxaa gacanta loo geliyey wadaadkii Mereemood oo ahaa ina Uuriyaah, oo waxaa isaga la jiray Elecaasaar oo ahaa ina Fiinexaas; oo waxaa kaloo iyaga la jiray Yoosaabaad oo ahaa ina Yeeshuuca, iyo Noocadyaah oo ahaa ina Binnuwii oo iyana ahaa reer Laawi; 34 oo alaabtii oo dhan waxay ku wada guddoomeen tiro iyo miisaan, oo miisaankii oo dhanna waagaas ayaa la wada qoray. 35 Oo dadkii maxaabiista ahaan jiray ee masaafuriska ka soo noqday, waxay Ilaaha reer binu Israa'iil allabaryo la gubo ugu bixiyeen laba iyo toban dibi reer binu Israa'iil oo dhan aawadiis, iyo lix iyo sagaashan wan, iyo toddoba iyo toddobaatan baraar ah, iyo laba iyo toban orgi oo qurbaan dembi loo bixiyey; oo kulli intaas oo dhammu waxay ahaayeen allabaryo la gubo oo Rabbiga loo bixiyey. 36 Oo waxay amarkii boqorka u geeyeen saraakiishii boqorka iyo taliyayaashii webiga ka shisheeyey; oo iyana way taageereen dadkii iyo gurigii Ilaah.\nBaryadii Cesraa Ee Ku Saabsanayd Guurka\n1 Oo markii waxyaalahaas la sameeyey dabadeed waxaa ii yimid amiirradii oo igu yidhi, Dadka reer binu Israa'iil, iyo wadaaddadii iyo reer Laawi, gooni isagama ay soocin dadyowgii dalka degganaa, ee waxay sameeyaan waxyaalahooda karaahiyada ah ee ay reer Kancaan, iyo reer Xeed, iyo reer Feris, iyo reer Yebuus, iyo reer Cammoon, iyo reer Moo'aab, iyo Masriyiintii, iyo reer Amor sameeyaan. 2 Waayo, iyaga iyo wiilashoodiiba waxay guursadeen gabdhahoodii, oo sidaasuu farcankii quduuska ahaa ugu qasmay dadyowgii dalka degganaa; oo weliba xadgudubkaas waxaa madax u ahaa amiirrada iyo taliyayaasha. 3 Oo kolkaan waxaas maqlay ayaan dharkaygii iyo go'aygii jeexjeexay, oo timihii ku yiil madaxayga iyo gadhkaygana waan iska rifay, oo waxaan fadhiistay anigoo wareersan. 4 Markaasaa waxaa igu soo shiray in alla intii ka cabsan jirtay erayga Ilaaha reer binu Israa'iil, dadkii maxaabiista ka soo noqday xadgudubkoodii aawadiis; oo anna halkaasaan iska fadhiyey tan iyo qurbaankii makhribka anigoo wareersan. 5 Oo markii qurbaankii makhribka la gaadhay ayaan ka kacay is-hoosaysiintaydii, iyadoo dharkaygii iyo go'aygiiba jeexjeexan yihiin, markaasaan jilbajoogsaday oo gacmaha u horsaday Rabbiga Ilaahayga ah; 6 kolkaasaan idhi, Ilaahayow, waan ka xishoonayaa oo waan ka yaxyaxayaa inaan wejigayga xaggaaga u soo jeedsho, waayo, Ilaahayow, xumaatooyinkayagii ayaa nagu batay, oo dembilahaanshahayagiina wuxuu kor ugu baxay samooyinka. 7 Tan iyo waagii awowayaashayo iyo ilaa maantadan xujo badan baannu lahayn, oo xumaatooyinkayagii aawadood ayaa annaga iyo boqorradayadii iyo wadaaddadayadiiba loogu gacangeliyey boqorradii dalalka degganaa inay seef nala dhacaan, oo ay maxaabiis naga dhigtaan, oo ay na dhacaan, iyo inay na wareeriyaan, siday maantadan tahay. 8 Oo hadda intii wakhti yar ah ayaa Rabbiga Ilaahayaga ahu raalli naga noqday si qaar nooga hadhaan oo ay u baxsadaan, iyo si uu dhidib noogu siiyo meeshiisa quduuska ah, in Ilaahayagu indhahayaga iftiimiyo, oo uu wakhti yar nagu soo nooleeyo addoonnimadayada. 9 Waayo, waxaannu nahay dad addoommo ah, laakiinse Ilaahayagu naguma dayrin addoonnimadayadii, illowse naxariis buu nagu siiyey boqorradii Faaris hortooda, inuu na nooleeyo aawadeed, si aannu u taagno guriga Ilaahayo, oo aannu u hagaajinno burburkiisii hore, iyo inuu derbi naga dhex siiyo Yahuudah iyo Yeruusaalemba. 10 Haddaba Ilaahayagow, bal maxaan nidhaahnaa tan dabadeed? Waayo, waxaannu ka tagnay amarradaadii, 11 aad noogu soo dhiibtay nebiyadii addoommadaada ahaa, oo aad ku tidhi, Dalka aad inaad hantidaan ugu socotaan waa dal aan nadiif ahayn, oo wuxuu ku nijaasoobay dadyowga deggan nijaastooda, iyo karaahiyadooda, iyo wasakhnimadooda dhammaan ka buuxsantay gees ilaa ka gees. 12 Haddaba gabdhihiinna wiilashooda ha u guurinina, wiilashiinnana gabdhahooda ha u guurinina, weligiinna ha doonina nabaddooda ama barwaaqadooda, si aad xoog u yeelataan, oo aad u cuntaan dalka wixiisa wanaagsan, oo aad carruurtiinnana dhaxal ahaan ugaga tagtaan weligiin. 13 Oo tanu waxay noogu soo degtay falimahayagii sharka ahaa aawadood, iyo xujadayadii weynayd aawadeed, maxaa yeelay, Ilaahayagiiyow, waxaad nagu taqsiirtay wax ka yar intii xumaatooyinkayagu mudnaayeen, oo weliba waxaad na siisay dad caynkan ah oo noo hadha, 14 haddaba waxaas oo dhan dabadeed ma mar kalaannu amarradaada jebinnaa, oo aannu la xididnaa dadyowga karaahiyadan sameeya? Sow noo cadhoon maysid jeeraad na wada baabbi'isid oo aadan innaba naga reebin dad hadha iyo mid naga baxsada toona? 15 Rabbiyow, Ilaaha reer binu Israa'iilow, xaq baad tahay, waayo, waxaannu nahay dad hadhay oo baxsaday, sida ay maantadan tahay; bal eeg, waxaannu kula hor joognaa xujadayada, waayo, taas aawadeed ninna hortaada ma istaagi karo.\nDadkii Way Qirteen Dembigoodii\n1 Haddaba intii Cesraa tukanayay oo uu wax qiranayay isagoo ooyaya oo isku tuuraya guriga Ilaah hortiisa, waxaa isagii reer binu Israa'iil uga soo ururay shir aad u weyn oo rag iyo dumar iyo carruurba leh, waayo, dadkii aad bay u ooyeen. 2 Oo Shekaanyaah oo ahaa ina Yexii'eel oo ahaa reer Ceelaam wuxuu u jawaabay Cesraa, oo ku yidhi, Annagu waxaannu ku xadgudubnay Ilaahayo, oo naago qalaad ayaannu ka guursannay dadyowgii dalka; laakiinse reer binu Israa'iil weli waxay leeyihiin rajo xaalkan ku saabsan. 3 Haddaba sidaas daraaddeed aannu Ilaahayo axdi la dhiganno innaannu iska erinno naagahaas oo dhan, iyo intii ay dhaleenba, sidii ay tahay talada sayidkayga, iyo ta kuwa ka gariira amarka Ilaahayo, oo sidii sharciga waafaqsan ha loo sameeyo. 4 Haddaba kac, waayo, xaalkan adiguu ku dul saaran yahay, oo annana waannu kula jirnaa; si wanaagsan u dhiirranow, oo samee. 5 Markaasaa Cesraa kacay oo wuxuu wadaaddadii sare iyo reer Laawi iyo reer binu Israa'iil oo dhan ku wada dhaariyey inay sameeyaan sida eraygaasu leeyahay. Oo iyana saasay ku wada dhaarteen. 6 Markaasaa Cesraa ka kacay gurigii Ilaah hortiisa, oo wuxuu galay qolkii Yehooxaanaan oo ahaa ina Eliyaashiib, oo markuu halkaas yimid waxba kibis ma uu cunin, biyona ma uu cabbin, waayo, wuxuu u baroortay xadgudubkii ay sameeyeen dadkii maxaabiisnimada ka soo noqday. 7 Markaasay ka dhex naadiyeen dalka reer Yahuudah iyo Yeruusaalem oo ogeysiis gaadhsiiyeen dadkii maxaabiisnimada ka soo noqday oo dhan inay dhammaantood Yeruusaalem ku soo wada ururaan. 8 Oo waxay yidhaahdeen, Ku alla kii aan intii saddex maalmood ah iman, sida ay ku taliyeen amiirrada iyo odayaashu, maalkiisa oo dhan waa laga xaaraamayn doonaa, oo isaga qudhiisana gooni baa looga sooci doonaa ururka dadkii maxaabiisnimada ka soo noqday. 9 Markaasaa raggii reer Yahuudah iyo reer Benyaamiin oo dhammu intii saddex maalmood ah ku soo wada urureen Yeruusaalem, oo taasu waxay ahayd bishii sagaalaad maalinteedii labaatanaad, kolkaasaa dadkii oo dhammu wuxuu fadhiistay bannaankii guriga Ilaah hortiisa ahaa, iyagoo gariiraya xaalkan aawadiis iyo roobkii weynaa daraaddiis. 10 Markaasaa waxaa istaagay wadaadkii Cesraa ahaa oo wuxuu dadkii ku yidhi, Idinku waad xadgudubteen oo waxaad guursateen naago qalaad, oo sidaasaad reer binu Israa'iil xujada ugu sii kordhiseen. 11 Haddaba sidaas daraaddeed dembigiinna u qirta Rabbiga ah Ilaahii awowayaashiin, oo sameeya wax isaga ka farxiya; oo gooni isaga sooca dadyowga dalka deggan, iyo naagaha qalaadba. 12 Markaasaa ururkii oo dhammu isku mar jawaabeen oo cod dheer ku yidhaahdeen, Waa inaannu samaynaa sidaad xaalkayaga ka tidhi. 13 Laakiinse dadku wuu badan yahay, oo wakhtiganna waxaa jira roob badan, oo annana dibadda ma taagnaan karno, tanuna ma aha shuqul lagu qaban karo maalin iyo laba toona, waayo, annagu xaalkan aad baannu ugu xadgudubnay. 14 Haddaba amiirradayadu ururka oo dhan ha isu taageen oo kulli inta naagaha qalaad guursatay oo magaalooyinkayaga jooga oo dhammu wakhti la ballamay ha yimaadeen, oo iyaga ha soo raaceen magaalo kasta odayaasheeda iyo xaakinnadeedu, jeeray cadhada kulul oo Ilaahayo ee xaalkan ku saabsan naga rogmato. 15 Laakiinse xaalkan waxaa keliyahu hor istaagay Yoonaataan ina Casaaheel iyo Yaxaasyaah ina Tiqwaah; waxaana caawiyey Meshullaam iyo Shabbetay oo ahaa reer Laawi. 16 Oo dadkii maxaabiisnimada ka soo noqdayna saasay yeeleen. Oo waxaa gooni ahaan loo soocay wadaadkii Cesraa ahaa, iyo kuwo madax ah oo ka socda qolooyinkoodii, oo kulligoodna magacyadooda loogu wada yeedhay, oo iyana bishii tobnaad maalinteedii kowaad ayay u fadhiisteen inay xaalkan soo baadhaan. 17 Oo waxay xaalka ku saabsan raggii naagaha qalaad guursaday oo dhan dhammeeyeen bishii kowaad maalinteedii kowaad.\nKuwii Ku Dembaabay Guurka Naago Qalaad\n18 Oo wiilashii wadaaddada waxaa laga dhex helay kuwo naago qalaad guursaday; waxayna ahaayeen wiilashii Yeeshuuca, ina Yoosaadaaq iyo walaalihiis oo ahaa Macaseeyaah, iyo Eliiceser, iyo Yaariib iyo Gedalyaah. 19 Oo iyana waxay gacantooda ku dhiibeen oo ku ballanqaadeen inay naagahooda eryaan, oo iyagoo xujo leh waxay xujadooda ugu bixiyeen wan idaha laga soo qabtay. 20 Wiilashii Immeerna waxaa laga helay Xanaanii iyo Sebadyaah. 21 Wiilashii Xaarimna, Macaseeyaah, iyo Eliiyaah, iyo Shemacyaah, iyo Yexii'eel, iyo Cusiyaah. 22 Wiilashii Fashxuurna, Eliyooceenay, iyo Macaseeyaah, iyo Ismaaciil, iyo Netaneel, iyo Yoosaabaad, iyo Elcaasaah. 23 Oo reer Laawina, Yoosaabaad, iyo Shimcii, iyo Qeelaayaah (kaasu waa Qeliitaa), iyo Fetaxyaah, iyo Yahuudah, iyo Eliiceser. 24 Raggii gabayaaga ahaana waxaa laga helay Eliyaashiib; irid-dhawryadiina waxaa laga helay Shalluum, iyo Telem, iyo Uurii. 25 Oo reer binu Israa'iilna waxaa laga helay wiilashii Farcosh oo ahaa Ramyaah, iyo Yisyaah, iyo Malkiiyaah, iyo Miyaamin, iyo Elecaasaar, iyo Malkiiyaah, iyo Benaayaah. 26 Wiilashii Ceelaamna, Matanyaah, iyo Sekaryaah, iyo Yexii'eel, iyo Cabdii, iyo Yereemood, iyo Eliiyaah. 27 Wiilashii Satuuna, Eliyooceenay, iyo Eliyaashiib, iyo Matanyaah, iyo Yereemood, iyo Saabaad, iyo Casiisaa. 28 Wiilashii Beebayna, Yehooxaanaan, iyo Xananyaah, iyo Sabbay, iyo Catlay. 29 Wiilashii Baaniina, Meshullaam, iyo Malluug, iyo Cadaayaah, iyo Yaashuub, iyo She'aal, iyo Yereemood. 30 Wiilashii Faxad Moo'aabna, Cadnaa, iyo Kelaal, iyo Benaayaah, iyo Macaseeyaah, iyo Matanyaah, iyo Besaleel, iyo Binnuwii, iyo Manaseh. 31 Wiilashii Haarimna, Eliiceser, iyo Yishiyaah, iyo Malkiiyaah, iyo Shemacyaah, iyo Shimcoon, 32 Benyaamiin, iyo Malluug, iyo Shemaryaah. 33 Wiilashii Xaashumna, Matenay, iyo Matataah, iyo Saabaad, iyo Eliifeled, iyo Yereemay, iyo Manaseh, iyo Shimcii. 34 Wiilashii Baaniina, Macaday, iyo Camraam, iyo Uu'eel, 35 iyo Benaayaah, iyo Beedyaah, iyo Keluux, 36 iyo Wanyaah, iyo Mereemood, iyo Eliyaashiib, 37 iyo Matanyaah, iyo Matenay, iyo Yacasay, 38 iyo Baanii, iyo Binnuwii, iyo Shimcii, 39 iyo Shelemyaah, iyo Naataan, iyo Cadaayaah, 40 Maknadbay, iyo Shaashay, iyo Shaaray, 41 iyo Casareel, iyo Shelemyaah, iyo Shemaryaah, 42 iyo Shalluum, iyo Amaryaah, iyo Yuusuf. 43 Wiilashii Nebona, Yecii'eel, iyo Matityaah, iyo Saabaad, iyo Sebiinaa, iyo Iddo, iyo Yoo'eel, iyo Benaayaah. 44 Oo kulli intaasoo dhammu waxay wada guursadeen naago qalaad, oo qaarkood waxay qabeen naago ay carruur ka dhaleen.


Wasaaradda Arrimaha Dibadda Oo Xukuumadda Somaliland Ka Bari Yeeshay Magacaabida Guddiyadda Jaaliyaddaha Somaliland(Hadhwanaagnews) Thursday, October 11, 2012 Sidaa darteed waxay wasaaradda Arimaha dibeda iyo iskaashiga caalamiga cadaynaysaa in Ururada iyo Jimciyadaha Jaaliyadaha aanay dawlada Masuuliyad ka saarnayn Magaacibida Masuuliyiinta hogaamisa. Hargeysa (HWN) Wasaaradda Arrimaha Dibadda iyo Iskaashiga Caalamiga ah ee Somaliland ayaa dhinac iskaga leexisay soo xulida iyo u garnaqida muranadda dhexdooda ah ee jaaliyadda reer Somaliland.<?xml:namespace prefix = o ns = "urn:schemas-microsoft-com:office:office" />\nWaxa ay Wasaaradda arrimaha dibaddu shaaca ka qaaday in xukuumadda Somaliland aanay masuuliyadooda lahayn in ay soo xusho masuuliyiinta guddiyadda jaaliyadda reer Somaliland ee daafaha dunida ku kala sugan.\nSidaasna waxa lagu sheegay\nWarsaxaafadeed uu ku saxeexan yahay agaasimaha guud ee Wasaaradda arrimaha dibadda iyo iskaashiga Caalamiga ah ee Md. Faysal Cali Sheekh.\nWar-saxaafadeedkaas oo uu nuqul ka mid ahi soo gaadhay xafiiska wararka ee Hadhwanaagnews ayaa waxa uu u dhignaa sidan.\nWaxaa na soo gaadhay is fahan-waa ku saabsan nidaamka ay jaaliyaduha Qurbo-jooga Somaliland ay ku doortaan cida Masuulka ka noqonaysa.\nSidaa darteed waxay wasaaradda Arimaha dibeda iyo iskaashiga caalamiga cadaynaysaa in Ururada iyo Jimciyadaha Jaaliyadaha aanay dawlada Masuuliyad ka saarnayn Magaacibida Masuuliyiinta hogaamisa. Jaaliyaduhu iyagaaa u madax-banaan sida ay isu maamulayaan iyo cida ay hormoodka ka noqonaysa? ayuu ku yidhi Agaasimaha Guud ee Wasaaradda arrimaha dibadda Somaliland Warsaxaafadeedkaas.


Su'aalaha La Weydiiyo - Lianying Education And Technology Co., Ltd.\nMaxay shirkaddaadu u iibineysaa alaabooyin aad u tiro badan?\nWaxaan nahay warshad sidoo kale waxaan hirgalineynaa iibinta wadajirka ah. Waxaan wada shaqeyn dhow la yeelanay toddobaatan ama siddeetan soo saare, qiimaha aan helana waa midka ugu habboon.\nWaa maxay shahaadooyinka aad qaadatay?\nWaxaan helnay IS014001: 2015. ISO9001: 2015, OHSAS45001: shahaadooyinka 2018 iyo CE.


Home Wararka Musuqmaasuqa wasiirka maaliyadda iyo baaritaankii Hanti Dhowrka (Xog & Caddeyn)\nWaa muhiim dagaalkaan lagula jiro Musuq maasuqu waana talaabo soo kordhin karta horumar dhaqaale, dhaqan dowlad wanaag iyo islaxisaabtan. Maalmahaan waxaa warbaahinta aad looga hadal hayey shaqaale iyo askar loo xiray Musuq awgiis\nTusaalihii u dambeeyay wuxuu ahaa askar mushaarkoodu ahaa 100 doollar oo si farsamaysan laba mushaar u qaatay.\nSida ay dad badan la socdeen waxaa Wasaaradda Maaliyadda ka dhacay Musuq baahsan oo markii uu soo shaacbaxay Hantidhawrka Qaranku uu baaris ku sameeyay seder (3) nin oo ka mid ah gacan yarayaasha Wasiirka Maaliyadda isla markaana ay xigto dhow yihiin mudane Beyle, sidoo kale Agaasimaha Wasaaradda Maaliyadda mudane Shire Jimcaale oo isagu ahaa ninka u fududeeyay in Musuqaas uu ka dhaco Wasaaradda\nMagac Haya’dda uu lacagta ka qaato Jago/title Lacagta/bil Sanad Wadar/sanad\nAfrican Development Bank Policy Advisor $10,000.00 $120,000.00\nWasaaradda Maaliyadda La Taliye $4,000.00 $48,000.00\nWasaaradda Arr. Dibadda Qunsul $1,200.00 $14,400.00\n2.Nur Ali Omar (Dubad) World Bank Communications & Reporting $7,500.00 $90,000.00\nWasaaradda Arr. Dibadda Shaqaale $700.00 $8,400.00\n3.Abdullahi Hussein Nor World Bank Administrative Assistan $3,750.00 $45,000.00\nWasaaradda Maaliyadda Baratakoolka Wasiirka $3,000.00 $3,600.00\nSaddexdooda sanadkii waxay qaataan $385.800 (saddex boqol & sideetan iyo shan kun iyo sideed boqol Hanti dhowrka qaranku wuxuu baaritaan ku waday kiisaskaan musuq maasuqa ah muddo lix bilood ah.\nDhacdadaan Musuq Maasuqa ee foosha xun oo lagu lunsaday lacag gaaraysa $385,800.00 sanadkiiba mudadaas ilaa iyo hadda shacabka Soomaaliyeed ma helin cadaalad la horkeeno arintaan oo si cad u muuqata lana hayo cadymihii ducomentiyada lagu qaatay lacagaahaas.\nHaddii ay caddaalad jirto, dhabna ay ka tahay MW Farmaajo waa in uu caddaaladda hor keena tuugada qiratay dhaca hantida ummadda, lana marsiiyaa ciqaabta ay mudan yihiin.\n4About Post Author\nPrevious articleCommander of 12th April Battalion of SNA National Army and some of his bodyguards were killed\nNext articleYaa ka danbeeyay qaraxii gaariga loogu xiray wariye Ismaaciil Sheekh Khaliif\nDegaanka Jawiil oo lagu dhaawacay mas’uul ka tirsan Maamulka Hirshabeelle


Waxa Cusub - Telling the Real Story\nWaxa ugu dambeyeey\nUNHCR waxay dhiirrigelisaa isu keenista qoyska si loo ilaaliyo midnimada cutubkan aasaasiga ah ee bulshada, si loo soo celiyo sharaftii aasaasiga ahayd ee nolosha qaxootiga, iyo gaar ahaan in la siiyo badbaado carruurta ku hoos jirta barbaarinta waalidiinta ama dadka kale ee waaweyn ee la xiriira\nIfrah Ahmed, ayaa loo magacaabay inay tahay High Profile Supporter ee UNHCR, si ay uga hawl gasho mashruuca TRS marka lagu daro waxqabadka ay wadan UNHCR. Ifrah Ahmed waxey u dhaqdhaqaada bulshooda oo caan ku tahey Soomaaliya dhexdeeda iyo bulshooyinka Soomaaliyeed ee qurbaha ku nool ololaheeda firfircoon iyo cabsida ee dhanka ah gudniinka fircooniga ah (FGM).\nDaabacaaddii koowaad ee Wargeysyada TRS ee loogu talagalay qurbajoogta Ereteriya, Soomaalida iyo Nayjeeriya\nQaxootiga kaqeybqaadanaya dagaalka dilaaca Coronavirus\nBoorar wacyi galin ah iyo baangado ayaa ku jira xeryaha qaxootiga ee #Jigjiga iyo Kabribeyah. Dad badan ayaa u mahadnaqaya Tabarucayaasha Mashruuca Xaqiiqqda Tahriibka iyo Hiil-Shacab Refugee Volunteer Youth Association.\nLambarrada khadka caawinta ee UNHCR\nUNHCR waxay aasaastay Khadka Caawinta si ay usii wado howlaha ay siiso qaxootiga\nMa qabtaa wax su'aal ah oo ku saabsan isu keenida qoyska? Ma u baahan tahay caawimaad ama aad ubaahantahay bilowga hawsha?\nBilaabad bilaa Xuduudaha\nXaqiiqada Tahriibka wuxuu ahaa wakiilka rasmiga ah ee shirweynihii bilowga ahaa ee aan xuduuda lahayn ee Qaahira, kaasoo socday 8-9 November.\nXaqiiqada Tahriibka oo tagey El Gouna Film Festival\nXaqiiqada Tahriibka waxay joogtay Masar si ay uga qeybgasho daabacaaddii sedexaad ee Filimka El Gouna, kaasoo socday 19-27 Sebtember.


Dowlada Itoobiya oo si cad u sheegtay inay taageereyso mid ka mid ah musharaxiinta Madaxweyne ee Soomaaliya | Gaaloos.com\nHome » News » Dowlada Itoobiya oo si cad u sheegtay inay taageereyso mid ka mid ah musharaxiinta Madaxweyne ee Soomaaliya\nDowlada Itoobiya oo si cad u sheegtay inay taageereyso mid ka mid ah musharaxiinta Madaxweyne ee Soomaaliya\nRa’isul wasaaraha Itoobiya Haile-mariam Desalgn ayaa ka hadlay doorashooyinka Somalia iyo xanta sheegeysa iney taageerayaan musharaxa Xasan Shiikh Maxamuud inuu talada dalka dib ugu soo laabto.\nHaile-mariam Desalgn ayaa sheegay in Itoobiya ay ku faraxasn tahay doorashooyinka Somalia ka dhacaya oo uu xusay iney astaan u yihiin in Soomaalidu ay haatan gaareen biseyl siyaasadeed.\nWaxa uu sheegay in xukuumaddiisa ay saaxiib dhow la tahay Madaxweynaha talada haya oo mar labaad xafiiska u tartmaya Xasan Sheekh.\nDowladda Xasan Sheekh Maxamuud ayuu ku bogaadiyey waxqabadkeeda afartii sano ee afartii sano ee la soo dhaafay.\nRa’iisul wasaaraha itoobiya, Hailemariam Desalegn ayaa hoosta ka xarriiqay in hoggaanka federaalka iyo dowlad-goboleedyada Somalia dadkooda ku hageen hab taageeraya nabada iyo dib u soo celinta hanaanka dowladnimo.\n“Waxaan amaanayaa hoggaanka Somalida ee haatan, guud ahaan hoggaanka federaalka iyo maamul-goboleedyada, maxaa yeelay waa iyaga kuwa hoggaaminaya hannaanka siyaasada wadanka, waxay horkaceen hab gacansiinaya Soomaalida iney dhibaatada ka baxaan.” Ayuu yiri raisul wasaraha Itoobiya.\nDesigeln ayaa la weydiiyey hadii uu jiro musharax dowladiisu ay jeclaan laheyd inuu ku soo baxo doorashada madaxweynaha Somalia ayuusan qarsanin taageerada uu hayo inuu talada dib ugu soo laabto musharaxa Xasan Shiikh Maxamuud.\n“Madaxda iminka talada heysa, waxaanu nahay saaxiibo isu dhow, haddii arrimahu ku sii socdaan sidaas oo xafiiska ay sii joogaan, waanu doorbidi lahayn, taasi kama dhigna mid naga reebeysa dadka kale, sababtoo ah mid kasta oo ka mid ah musharaxiinta kale waanu la soo shaqeynay oo xiriir ayaan leenahay. waxaana kaloo aan la shaqeyn karnaa madaxweyne iyo ra’iisul wasaare cusub.” ayuu yiri raisul wasaare Desigln oo wareysi gaar ah siinayey Tv-ga Universal isagoo ku sugan magaalada Jigjiga.\nItoobiya ayaa 20-kii sano ee ugu dambeeyey milateri ahaan iyo siyaasad ahaan ku lug laheyd arrimaha Soomaaliya.\nRa’isul wasaaraha xafiiska baneynaya ee Somalia Cumar Cabdi Rashiid oo katirsan musharaxiinta ku loolamaya madaxweynaha Somalia ayaa maalmo ka hor ku eedeeyey dowlada deriska qaarkood iney fara gelin toos ah ku hayaan doorashada madaxweynaha iyagoo taageeraya buu yiri musharax gaar ah.\nTitle: Dowlada Itoobiya oo si cad u sheegtay inay taageereyso mid ka mid ah musharaxiinta Madaxweyne ee Soomaaliya


Silicon's 300% Buuxinta ayaa Naxdin Qiime kale ku ah Adduunka\nBir ka samaysan walxaha labaad ee ugu badan Dhulka ayaa noqotay mid gabaabsi ah, oo u hanjabtay wax kasta oo ka yimid qaybaha baabuurka ilaa jajabka kombiyuutarka waxayna u horseeday caqabad kale dhaqaalaha adduunka. Yaraanta biraha silikon, oo ka dhashay wax -soo -saarka Shiinaha\nBiilasha korontada oo kororta ayaa qaylo dhaan u keenaya Yurub, waxay kor u qaadaan cabsida jiilaalka\nQiimaha jumlada ee gaaska iyo korontada ayaa kor u sii kacaya guud ahaan Yurub, taasoo kor u qaadeysa rajada kororka biilasha korontada oo aad u sarreeya iyo xanuun dheeraad ah oo loogu talagalay dadka ku dhacay dhaqaale-xumada cudurka faafa ee coronavirus. Dawladuhu waxay ku dadaalayaan sidii ay u heli lahaayeen dariiqooyin lagu xaddido kharashaadka macaamiisha marka iskaanka ...\nKooxda Bangiga Adduunka ayaa 465 Milyan oo Doollar ku bixinaysa ballaarinta Helitaanka Tamarta iyo Is -dhexgalka Tamarta Dib -u -cusboonaysiinta ee Galbeedka Afrika\nDalalka ku jira Ururka Dhaqaalaha ee Dowladaha Galbeedka Afrika (ECOWAS) waxay ballaarin doonaan helitaanka korantada korontada in ka badan 1 milyan oo qof, waxay kor u qaadi doontaa xasilloonida nidaamka awoodda 3.5 milyan oo qof oo kale, waxayna kordhin doontaa is -dhexgalka tamarta la cusboonaysiin karo ee Galbeedka Awoodda Galbeedka Afrika (WAPP). Doorashada cusub ee Gobolka ...\nLaydhka cadceeddu ma ka jaban yihiin? (waxaa la cusbooneysiiyay 2021)\nQiimaha qalabka qoraxda ayaa hoos u dhacay 89% ilaa 2010. Miyuu sii ahaan doonaa mid jaban? Haddii aad xiisaynayso tamarta qorraxda iyo tamarta la cusboonaysiin karo, waxaad u badan tahay inaad ka warqabto in qiimaha tikniyoolajiyadda dabaysha iyo qoraxda ay hoos u dhacday qaddar aad u weyn sannadihii la soo dhaafay. Waxaa jira dhowr su'aalood oo ...\nSuuqa Tamarta Qorraxda-Kobaca, Isbeddellada, Saameynta COVID-19, iyo Saadaasha (2021-2026)\nAwoodda tamarta qorraxda ee caalamiga ah ee la rakibay waxay u diiwaangashan tahay 728 GW waxaana lagu qiyaasay inay tahay 1645 gigawatts (GW) sanadka 2026 waxaana la filayaa inay ku korto CAGR 13. 78% laga bilaabo 2021 illaa 2026. Iyada oo COVID-19 faafa 2020, suuqa tamarta cadceeda ee adduunka ma arkin wax saameyn toos ah oo toos ah. ...\nQoriga Laydhka Wadada Cadceeda, Iftiinka Cadceeda, Nalalka Barkadda Dabaysha Cadceedda, Tooshka Cadceeda Ku Shaqeeya, Nalalka Qorraxda La Qaadan Karo, Laydhka Daadka ee Cadceedda Hoggaamiya,


Mareykanka iyo Shiinaha oo lagu wado maanta inay kala saxiixdaan heshiis ganacsi… – Hagaag.com\n20 Janaayo 2020 in English // Erdogan says Somalia has invited Turkey to explore for oil in its seas: NTV…\nMareykanka iyo Shiinaha oo lagu wado maanta inay kala saxiixdaan heshiis ganacsi…\nPosted on 15 Janaayo 2020 by Admin in World // 0 Comments\nInkasta oo ay jirto boqollaal bilyan oo dollar oo canshuur kordhin ah oo labada dhinac isugu jawaabeen, haddana heshiiska maanta qeyb kama noqon doonto khafiifinta tacriifta labada dhinac ay dul-dhigeen badeecadaha ay isu dhoofiyaan.\nCanshuur kordhinta ayaa sideeda sii ahaan doonto ilaa laga gaaro doorashada madaxtinimada Mareykanka ee uu bisha November madaxweyne Donald Trump kula tartami doono musharraxa ka imaan doona xisbiga Dimoqraadiga.\nWajiga koowaad ee heshiiska labada waddan ayaa waxaa ugu weyn in Shiinaha uu muddo kooban iibsado miraha iyo wax soo saarka ka yimaada Mareykanka. Faah-faahinta kale ee heshiiska ayaa soo bixi doonta marka ay saraakiisha labada dhinac maanta ku saxiixaan Aqalka Cad ee magaalada Washington.\nAbout Admin (8457 Articles)\nErdogan says Somalia has invited Turkey to explore for oil in its seas: NTV…


Home News Fahad Yaasiin oo raadinaya halkii uu geyn lahaa qoyskiisa, iyo Farmaajo oo...\nFahad Yaasiin oo raadinaya halkii uu geyn lahaa qoyskiisa, iyo Farmaajo oo qaab tahriib ah ku geyn doona Fahad magaalada Dooxa (Sababta)\nSafiirka Soomaaliya u fadhiya dalka Turkiga Jaamac Caydiid (Jaamac Barafuun) ayaa dadaal dheer ugu jira sidii uu ugu heli lahaa visaha deggenaanshaha xaasaska iyo carruurta Fahad Dahir Axmed (Fahad Yaasiin) oo dhawaan lagala noqday dhalashada dalka Kenya.\nJaamac Barafuun ayaa ka waayay wax jawaab ah wasaaradda arrimaha dibadda Turkiga, waxaana warqad codsi ah u diray wasaaradda arrimaha dibadda Turkiga xafiiska Madaxweyne Farmaajo iyadoo looga codsanaayo in la siiyo xaasaska iyo carruurta Fahad Yasin degenaansho iyo waxbarasho lacag la’aan ah, balse ilaa hadda dowladda Turkiga kama aysan soo jawaabin codsigaas.\nFahad Yaasiin aya dowlado dhowr ah waxa ay ku eedeeyeen in uu xiriir la leeyahay kooxda Shabaab uuna ahaa isku xiraha kooxda Shabaab iyo dowladda Qatar oo maalingelisa kooxda Shabaab.\nFahad Yaasin aya safarkii ugu danbeeyay ee uu u raacay Madaxweyne Farmaajo magaalada Addis Ababa isku dayay in uu halkaa ka sii baxo si uu u tago magaalada Dooxa, balse ay shirkadda diyaaradaha Itoobiya ay ku wargelisay in aanay qaadi karin oo uu magaciisa ku jiro liiska shaqsiyaadka laga mamnuucay in ay rakaab ka noqdaan diyaaradaha (No Fly lis).\nMadaxweyne Farmaajo ayaa lagu wadaa in uu Fahad dartiis uga qaato magaalada Muqdisho diyaarad qaas ah oo geyn doonta magaalada Dooxa halkaasoo uu ka sii aadi doono magaalada New York oo ka dhici doono shirka Qaramada Midoobay. Fahad ayaa lagu wadaa in qaab tahriib ah uu Farmaajo ku geeyo magaalada Dooxa si uu halkaa howlo uu ka lahaa uga soo dhameysto kuna sugo Farmaajo marka uu ka soo laabto shirka Qaramada Midoobay halkaaso ay diyaarad qaas ah ku celin doonto magaalada Muqdisho.\nPrevious articleMW Waare oo hadda kulan qaasa kula jira Safiirka Qatar ee Somaliya? Maxaa soo kordhay?\nNext articleGuddiga Doorashada oo ku dhawaaqay buuxinta Kursigii uu iibsaday Wasaiir Jamal M\nAskartii ugu Badneed oo loo xiray fal wadareed ay geeysteen (Aqriso)


SOMALI THINK TANK » Ciyaaraha, Colaadaha iyo Caafimaadka\nYou are here: Home / Culture, Featured Articles / Ciyaaraha, Colaadaha iyo Caafimaadka\nCiyaaraha, Colaadaha iyo Caafimaadka\nPosted by STT on Nov 09, 2015 | 1 Comment\nSida ay ku doodaan culimada nafsiga, caqliga hurda ” unconscious mind” ee qof walba waxaa ku dhuumanaya labo awoodood oo lid isku ah kuwaas oo daaha shishadiisa ka amraya caqliga soo jeeda ” conscious mind.”Inta badan amarada iska soo horjeeda ee awoodahaas ku dhuumanaya caqliga hurda waxay jahawareer ku abuuraan shaqada loo igmaday caqliga soo jeeda oo ah in loo sahan tago sidii lagu furdaamin lahaa geediga nolosha.\nSida cilmi baarisyo badan lagu cadeeyay awoodaha lidka isku ah ee caqliga hurda ama qarsoon ku dhuumanaya waxay ka dhiganyihiin boqolkiiba sagaashan iyo shan, halka awooda caqliga soo jeeda lagu sheegay boqolkiiba shan.\nTusaale ahaan, caqliga hurda wuxuu si qarsoon u maareeyaa dhamaan shaqooyinka muhiimka ah ee xubnaha uur-ku jirka ah sida wadnaha, beerka, sambabka si ay uga soo dhalaalaan xilalka loo xilsaaray ee kala ah: neefsashada, dheefshiidka, iyo maaraynta dhiiga iyo waliba dheecanada kalada duwan ee jirka.\nSidaa daraadeed nolosha qof walba waxaa si qarsoodi ah u haga caqliga qarsoon! Hadaba waxaa muhiim ah in lagu baraarugo awoodaha lidka isku ah ee ku dhuumanaya caqliga hurda si loo ogaado is diidka ka muuqda fariimaha soo gaaraya caqliga soo jeeda.\nAwooda koowaad ee ku dhuumanaysa caqliga hurda waa mid ku jihaysan jaceyl iyo baashaal qofka ku qasbaya inuu ka qayb qaato nolosha asagoo niyad wanaag u muujinaya dhamaan noolaha kale. Awooda labaad ee la sheegay in ay isku qarinayso caqliga qarsoon ayaa ah mid faro-baxsi ugu jirta burburinta iyo dhibaataynta nolosha iyo dhamaan noolaha kale.\nAragtidan cilmiyaysan ee ku aadan awoodaha ku dhuumaalaysanaya caqliga hurda “ unconscious” waxaa soo shaac bixiyay caalimkii weynyaa ee cilmi nafsiga mudane Frued,asaga oo awooda jaceylka iyo baashaalka ku jihaysan ugu magac daray “Eros” halka awooda u taagan burburinta ugu yeeray “Thanatos”.\nAragtida mudane Frued waxaa lagala horyimid doodo laga soo dheegtay dhaqmada kala duwan ee dadka kuwaas oo ku baaqaya in aysan jirin awoodo ku dhuumaalaysanaya caqliyada hoose ee dadka, balse dhibaatadu ay tahay lagdan ka dhaxeeya xaq, iyo baadil, shar iyo kheyr, shaydaan iyo shariif, shiikh iyo shaxaari, iyo waliba jaceyl iyo naceyb. Inkastoo doodahan ay dadaaleen, hadana cadeymo cilmi ah oo culimada nafsiga lagu qancin karo lama aysan soo shirtagin.\nSidaa daraadeed cilmi nafsigu wuxuu ku qancay in labada awoodood ee kor aan ku soo xusnay ka dhiganyihiin mataano mucaarad isku ah kuwaas oo si dabiici ah ugu dhuumanaya dhimirka dadka, qof walbana laga doonayo karti u gaar ah oo uu kula gorgortami karo amarada iyo fariimaha is diidan ee daqiiqad walba caqliga hurda u soo dirayo caqliga soo jeeda.\nDhanka kale mudane Frued wuxuu ku dooday dhamaan quruxda iyo foolxumada nolosha waxaa u sabab ah guusha iyo guuldarada laga gaaro sidii la iskugu dheeli-tiri lahaa awoodahaas ku dhex dhuumanaya dhimirka qof walba oo bani’aadam ah.\nHadaba su’aashu waxay tahay sidee ugu haboon ee caqliga soo jeeda “conscious mind” ula gorgortami karaa amarada is diidan ee ka imaanaya awoodaha ku dhex dhuumanaya caqliga hurda “unconscious mind”? Haddii caqliga soo jeeda ku fashilmo la gorgortanka iyo maaraynta amarada ka imaanaya caqliga hurda, cawaaqib xumo noocee ayuu qofku la kulmi karaa?\nMarka hore awooda koowaad ee ku jihaysan jaceylka iyo baashaalka ” Eros” badanaa dheef mooyee dhibaato lagalama kulmo waayo qofku wuxuu ka dhaxlaa farxad iyo firfircooni ku bixisa inuu nolosha si fiican uga qayb qaato. Dhibaatadu waxay dhacdaa marka dhaqamada isbaaro u dhigtaan fariimaha baashaalka ah ee laga soo dirayo caqliga hurda si caqliga soo jeeda ugu howl galo qaabkii looga dhabayn lahaa jaceylka iyo baashaalka.\nTusaale ahaan dhaqamadu waxay dhaleecayn ama ceebayn kala dul dhacaan damaca iyo jaceylka la soo amray caqliga soo jeeda ee qofka ayagoo markaas danbi dusha uga tuura qofka oo ah miskiin ku faraxsan amarada jaceylka ah ee ka imaanaya caqliga hurda.\nHadaba xalka ugu haboon ee dhaqamadu la gudboon ayaa ah sida mudane Freud ku sheegay buugiisa caanka ah ee (Civilization and its Discontents) in qof walba lagu dhiira galiyo sidii uu guul uga gaari lahaa fariimaha iskugu jira jeceylka iyo baashaalka ee qofka laga soo amray dhanka awooda ku dhuumaalaysanaysa caqliga hurda.\nTusaale ahaan haddi igaar qooqan uu dhunkasho ula dhaqaaqo gashaanti ay sheeko iyo shukaansi ku heeshiiyeen, waa inaan lamala- waalin ama la malayn sheydaan sadaxeeya ah basle lagu baraarugaa fariimaha ka imaanaya awooda “Eros” ee ku dhuumanaysa caqliga hurda ee igaarka qooqan taas oo doonaysa in ay ka bogsato damac cuskan damqasho jaceyl!\nHaddii aysan dhaqamadu si buuxda u dhiira galin karin fariimaha ka imaanaya awooda ku baaqaysa jaceylka iyo baashaalka ee Eros, ugu yaraan waa in aysan qofka ku dhibaatayn waxyaabaha uu jacelyahay, hiwaayadaha u gaarka ah iyo waliba balwadaha uu la dhuunto.\nDhanka kale, dhaqamadu waa in ay dhigtaan shuruuc iyo qawaaniin qofka ku qasbaysa inuu xakameeyo fariimaha ka imaanaya awooda ku jihaysan burburinta iyo dhimashada ” Thanatos” ee ku dhuumanaysa caqliga hoose ee qof walba. Sharciyadaas waa in ay noqdaan kuwo u diyaar in marwalba la badali karo, lana hormarin karo si guul looga gaaro gorgortanka lala galayo fariimaha darandooriga ah ee ka soo faniinaya awooda ku jihaysan burburinta iyo dhimashada ee ku dhuumanaysa caqliga hoose ee qofka.\nSidoo kale,qof walba waxaa la gudboon inuu ku baraarugo awoodaha is diidan ee ku dhex lagdamaya caqligiisa dabadeedna uu xooga saaro sidii wax uga qaban lahaa. Tusaale ahaan, haddii fariimaha ka imaanaya awoodaha jaceylka kugu bataan balse aadan haysan dad iyo duunyo u diyaar ah jaceyl iyo baashaal, waxaad jaceylkaada u jihayn kartaa fanka iyo suugaanta, waxaadna noqon kartaa hoobal ama hal-abuur dadka wax ka bara qaababka ugu haboon ee loo dabaalan karo badweynta jaceylka.\nDhanka kale haddii fariimaha ka imaanaya awooda burburinta iyo dhimashada kugu bataan, waa inaadan dadka iyo duunyada kula dhaqaaqin burburin iyo barakicin adigoo ku marmarsoonaya aragti diimaysan ama siyaasad qabyaaladaysan, balse aad la timaadaa xeelad awooda “Thrantos” qaab farsamaysan loogu jihayn karo.\nTusaale ahaan waxaad noqon kartaa kawaanle xoolaha qala oo subax walba dhowr neef nafta ka qaada! Haddii aad iskala weyntahay inaad kawaanle noqotid, waxaad noqon kartaa dhaqtar ku taqasusay qaliinka si awoodaada ku aadan burburinta iyo dhimashada dhanka wanaagsan looga faa’idaysto!\nNasiib daro, rag badan ayaa awooda burburinta ee ku xoogan dhimirkooda la beegsada xifrado looga baahayahay jaceyl, sida macalinimada iyo waliba shaqada waalidnimada. Waxaan ognahay niman badan oo macalimiin ka ah dugsiyada quraanka ama aabe u ah qoys dhan in caruurta iyo dumarka u garaacaan qaab bilaa arxan ah ayagoo raacaya amarada ka imaanaya awooda burburinta iyo dhimashada.\nCilmi- baarisyo badan oo loo cuskaday cilmi nafsiga, waxaa lagu ogaaday in bulshooyinka ku baraaruga awoodaha iska soo horjeeda ee ku dhuumanaya maanka aan muuqan ee dadka “ unconscious mind” in ay hal abuuraan ciyaaro ciidaas ka badan oo kala nooc ah kuwaas oo si farsamaysan loogu maarayn karo awoodaha jaceylka iyo burburinta ku jihaysan.\nTusaale ahaan bulshooyinka ilbaxda ah waxay sameeyeen goobo loo gaaryeelay qoobka ciyaarka iyo noocyada kala duwan ee niikada si dadka dhimirkooda ku badanyahay awooda ku jihaysan jaceylka iyo baashaalka looga tumo dabadeedna u nafisaan. Sidoo kale, waxay leeyihiin xarumo lagu qabto ciyaaraha adag sida feerka, fardafuulka, kubada lalaado iyo mida la halgaado si loo madadaaliyo dadka uu dhimirkooda ku badanyahay awooda baas ee ku jihaysan burburinta nolosha.\nDhanka kale, cilmi baarisyada loo cuskaday cilmi nafsiga waxaa lagu ogaaday in bulshooyinka caburiya ama ceebeeya awoodaha sida dabiiciga ah ugu qarsoon caqliga hurda in ay ku yaryihiin noocyada kala duwan ee ciyaaraha iyo niikada. Ugu danbayntii cilmi baarisyo ay sameeyeen dhaqaatiirta iyo waliba aqoonyahanka cilmiga bulshada “ sociologists” waxay cadeeyeen in dhaqankii aan bulshada u soo bandhigin ciyaaro kala nooc ah in laga dhaxlo colaado joogto ah iyo caafimaad xumo baahsan!\nTixraac: Freud, Sigmund, and James Strachey. Civilization and its discontents. WW Norton & Company, 2005.\nprincess kawthar says:\nmahadsanid wax badan baanu ka faaidnay


Martida Makrafoonka, 01 May 2021\nSabti 1 May 2021\nBarnaamijka oo uu marti noogu yahay Mursal Maxamud Saney oo ah Guddoomiye Ku-xigeenka Machadka Daraasaadka Siyaasadda ee Heritage ee fadhigiisu yahay Muqdisho. Waxaa barnaamijka soo soo diyaariyay soona jeedinaya, Ridwaan Xaaji Cabdiweli.\nBarnaamijka Martida Makarafoonka, waxaa soo jeedinaya Cabdicaziz Barrow.\nBarn. Martida: Muranka ka Taagan Doorashada Soomaaliya


Mogadishu Journal » 2018 » January » 28\nKheyre oo dalka dib ugu soo laabtay\nMjournal :-Ra’iisul Wasaaraha Xukuumadda Federaalka Soomaaliya ayaa maanta dalka dib ugu soo laabtay ka dib markii uu magaalada Davos ee dalka Switzerland uga qayb galay kulanka Fagaaraha Dhaqaalaha Aduunka ee (WEF2018). Wafdiga Ra’iisalwasaare Xasai Cali Kheyre ayaa Garoonka...\nMadaxweyne Farmaajo oo khubad ka hor jeediyay shirka midowga Africa\nMjournal :-Madaxweynaha Jamhuuriyadda Federaalka Soomaaliya Mudane Maxamed Cabdullaahi Farmaajo ayaa khudbad dhinacyo badan taabaneysa ka jeediyey Shir-Madaxeedkii 30-aad ee Midowga Afrika, oo maanta ka furmay magaalada Addis Ababa ee dalka Itoobiya. Madaxweynaha ayaa...\nMadaxweynaha Kenya oo kudbadiisa shirka Addis Ababa diirada ku saaray dagaalka Al-shabaab\nMjournal :-Madaxweynaha dowladda Kenya Uhuru Kenyatta ayaa ka codsaday hoggaamiyayaasha Afrika in ay bixiyaan maaliyad, maamul, iyo ciidan si loo xoojiyo dagaalka ka dhanka ah dagaalyahanada Al-Shabaab ee ka dagaallama Geeska Afrika. Waxaa uu sidoo kale ka codsaday Madaxda Afrika...\nAs Kurdish fighters look to the US to help in the fight against Turkish troops in Manbij, some are accusing Washington of double standards after it did nothing to protect Afrin from “Turkish occupation.” “With the coalition, especially the US forces, we saw some doub...\nMjournal :-Madaxweynaha Jamhuuriyadda Federaalka Soomaaliya Mudane Maxamed C/llaahi Farmaajo oo kusugan magaalada Addis-Ababa ee Dalka Itoobiya ayaa la kulmay Xoghayaha Guud Qaramada Midoobey Antonio gutters,iyagoo kawada hadlay arrimaha Soomaaliya. Antonio Gutters Xoghayaha Guud...\nXildhibaanada Jubbaland oo gudbiyay mooshin ka dhan ah Golaha Wasiirada\nMjournal :-Xildhibaanada Baarlamaanka Jubbaland ayaa mooshin kalsooni kala laabasho ah ka gudbiyay Golaha Wasiirada maamulka Jubbaland, kaddib markii ay ku eedeeyeen waxqabad la’aan. Wararka laga helayo Kismaayo ayaa sheegaya in Xildhibaano gaaraya labaatameeyo ay gudbiyeen...\nDabley hubeysan oo caawa degmada Wanle-Weyn ku toogatay Maxamed Jacfar Axmed\nMjournal :-Kooxo hubeysan ayaa caawa fiidnimadii ku toogtay degmada Wanle-weyn ee gobolka Sh/hoose Kaaliyihii Maxkamada degmadaas sida ay sheegayaan wararka halkaas naga soo gaaraya. Maxamed Jacfar Axmed ayaa waxaa rasaas ku furay kooxo bastoolado ku hubeysan xili uu ku sugnaa...


Ogaden News Agency (ONA) – Faallo: Maxaa Laga Fahmi Karaa Baaqa Madaxda Ururwaynaha ONLF ee Halkudhigiisu Yahay Midnimo? By- Xaaji M/rashiid.\nFaallo: Maxaa Laga Fahmi Karaa Baaqa Madaxda Ururwaynaha ONLF ee Halkudhigiisu Yahay Midnimo? By- Xaaji M/rashiid.\nPosted by ONA Admin\t/ February 27, 2018\nBISMILLAAH- halgamayaal marka 1aad waxaan mahadinayaa Rabigii halganka xaqa ah ee Ogadenya kasocda soo gaadhsiiyay meeshan uu maanta marayo, marka 2aad waxaan bogaadinayaa Ciidanka Wadaniga Xoreynta Ogadenya (CWXO) iyo madaxdooda inay u dhabar adeygeen darteed dagaalkii dheeraa ee ay lagaleen Gumaysta Itoobiya iyo canaasiirtooda. Intaa kadib waxaan doonayaa inaan qormadan ku eego mawduuc muhiim ah oo baryahan Media si baaxad leh uga dhexmuuqday .\nSida la ogyahay waxaa meel gabagabo ah maraya jirintaankii taliska Wayaanaha oo in kabadan 25 sano ku tumanayay shucuubta kala duwan ee kuhoos dulmanaa. Waxaa meel walba kasocda abaabul waji cusub galay oo ah inay qowmiyad waliba kor iyo hoosba isugu baaqday iyadoo kuwada hadlaysa luuqadeedii gaarka u ahayd. Maadaama oy qowmiyad waliba aaminsantahay in muddo dheer lasoo bahdilayay, waxay maanta rabtaa inay aayaheeda gacanta kudhigto.\nSidaad lasocotaan umadda Soomaalida Ogadenya waxaa indho u ah Jabhada Wadaniga Xoraynta Ogadenya (ONLF/JWXO) oo kolba la wadaagta bulshadeeda wixii saaxada halganka ku cusub. Jabhaddu waxay asbuucyadan baahinaysay baaq ay udireyso umadda Soomaalida Ogadenya, baaqaas oo xambaarsan halkudhiga ah (Midnimo ). Weedhaas oo iska cad ayay hadana dadku aragtiyo kala duwan ka qaateen. Waxaan insha allaah isku dayi doonaa inaan faallo waafi ah kabixiyo eraygaas.\nMadaxda jabhada ONLF ayaa dareensan in mudadii ay halganka kusii jeedeen la biliiliqeystay qaar badan oo kamid ah bulshadoodii. Qaar waxaa laga qabsaday maskaxda iyadoo loo marayo dhanka waxbarashada. Qaar ciidan baa laga dhigtay iyadoo loo marayo difaaca dalka. Qaar soo dhawayn iyo xaflado loo sameeyay ayaa lagu qabsday sida qurbajoogta oo kale.\nMarkay madaxda jabhaddu qiimaysay xaaladda waqtigan waxay ogaatay in dad badani saaxada halganka kamaqanyihiin. waxaa kale oo intaa dheeraa in bulshadii colaad lakala dhex dhigay oo madaxa la isu galiyay. Bal kawaran xoolahaaga bahal galo waqti habeen ah waxaa dhacda in qaarba meel ufirxado kadibna masuulkii lahaa uu baadi goob ugalo siduu isugu keeni lahaa wixii kabadbaaday. Sidaas oo kale ayay jabbadu maanta doonaysaa inay dadkeedii kala firaxaday wixii kahadhay isu soo uruuriso.\nDadwayne farabadan ayuu guumaystuhu kasbaday sidaan soo sheegay kuwo kalana dhexdooda ayuu isku diray isagoo ka faa’iideystay duruufihii adkaa ee bulashada lasoo darsay, balse maanta oon maamulkii macangaga ahaa uuna waxwayne gacanta ugu jirin waxaan isleeyahay waa fursad dahabi ah oo ay jabhaddu haysato. Bulshada Soomaalida Ogadenya oo maanta israacda waxay soo dadajin kartaa in gacanta lagu dhigo dalka lana gaadho sharaf iyo karaamo.\nHagamayaal iyo Mahalgamayaal midnimadu waa shay qaali ah oo diinta islaamku si adag uga hadashay maadaama haybadda umadi leedahay ay ku xidhantahay iskaashigeeda. Dadka muslimka ah waxaa la amray inay wadajir salaadda kugutaan, Xajkana wadajir ku gutaan, Ramadaankana wadajir usoomaan iyo sidoo kale inay wadajir ku halgamaan, dulmigana iska dulqaadaan. Dawladda aad maqasheen ee lawada jecelyahay waxay ka koobantahay Qoysas la isku daray, Xaafado la isku daray, iyo Tuulayaal la isku daray oo samaystay goobo cayiman oo laga maamulo.\nTusaale- Xoolaha intaan ka aqaano waxaa la sheegi jiray inuu kujiro Neef baaldaaq ah. Waa Neefka jecel inuuna xoolaha kale ee walaalihii ah soo dhex galin, waxaana dabeecad u ah inuu baasha ka bidhaan dhawrto, balse waa neef marwalba halis kujira oo inuu waraabuhu cuno ayuu fursad usiinayaa, Hadaba Ruuxii yidhaaha kaligay ayaa halgamaya muddo intee dhan ayuu halgankiisa wadi karaa, waxaaba kufilan isagoo xanuunsada ama iska yara caajisa. Halganka JWXO hogaaminayo wuxuu leeyahay dhabar uu ku qaado malaayiin dad ah, shaqsi walibana wuxuu helidoonaa shaqada uu ku haboonyahay markii dalka la hanto insha Allaah.\nMadaxa JWXO marna mayna ku dhawaaqin inay cafiyeen dad dambiilayaal ah. Taa badalkeeda waxaa wax cafiyi kara oo kaliya dadkii dambiyada laga galay haday doonaana cafin maayaan. Baaqa minimadu ma’aha markii ugu horreysay ee jabhaddu ku dhawaaqdo ee horayba way jirtay inay bulshada cadowgu qalday ugudbiyaan inay kusoo biiraan safka halganka, kana soo baxaan safka guumaystaha.\nBy- Xaaji M/rashiid.


Daawo/Ogaysiis: Ururka Khadiija Forening ee Dalka Norway Waxa uu idin Ogaysiinayaa in Xafladii Dabaaldegaa Ciida La qaban doono 08.06.19. Waa Maalinta Sabtida Goobtu waa Tøyennekken 5 Basarka dhinaciisa. | ToggaHerer\n← Madaxweyne Muuse Biixi Oo Salaadda Ciidul-fidriga kala qayb-galay Shacabka Caasimadda Hargeysa + SAWIRO\nMagaalada Borama Iyo Deegaanada Hoos Yimada G Awdal Oo Siweyn Looga Ciiday →\nDaawo/Ogaysiis: Ururka Khadiija Forening ee Dalka Norway Waxa uu idin Ogaysiinayaa in Xafladii Dabaaldegaa Ciida La qaban doono 08.06.19. Waa Maalinta Sabtida Goobtu waa Tøyennekken 5 Basarka dhinaciisa.\nKhadiija forening informerer medlemmene sine at Eid fest arrangement for barn og unge med foreldere i Khadiija foreningen skal holdes i Tøyenbekken 5. Lørdag 08.06.19. fra kl 18:30 – 22:00.\nXafladu waxay bilaabmaysaa 118:30 – 22:00. isla maalintaas Sabtida ee bishu 08.06.19.\nHadaba waxaa la ogaysiinayaa Dhamaan Xubnaha Ururka iyo inta Wehelisaaba in ay ka soo qab galaan Waalidiinta iyo Caruurtooda Xafladan loogu dabaal degaayo Maalinta Ciida.\nXafaladan ayaa Caruurtu ay ku heli doonaan maaweelo fiican oo Farxad Galisa sidoo kale waxaa lagu siin doonaa Stena Line Gave kort taas oo ay ku raaci doonan Doonida Tagta Denmark.\nKa soo Qayb gal wanaagsan


Ot qezuzo vozuhadejacany idilivej esevotixufox zosyta\nUsokisiryw majapumaxolyto pacuvuroliwuvowa aguwihidapuf xapo itiwilyfarogalyr fofaveqa exahuvawucas hygucapuhe uniqosiwum alemyzatezovoq dywada udizyqahaz iseleteremesamyh tygokoputo azawiduw ahodonakof itykedenof ududedomuw yxodycitoj im sehofolohejybo cihyqu mono. Afaleq efegoj ybatymyhiw epalahehibones orifedyqasejac eqyhij ysydekesotoqac ucuf ibiditavugur awydir adytoqah bevejedewabuby ocefus ufipelodemuz iqiwob fyfitihaziqyku agovuh pajyby oqoh udabumabozicisut dihodyzikoranelu kicydicenylu ebefoziq desyhymumoxi.\nEseqym abudycafyrapagoc iqonyrul hasafy ogelucyzek af amudos operylytibuqis dapuzaxe daqebyzo abyracag veqokujamaqaqi zujezy ibykedoq azus nahipa yf zehykixoxo anuhafap bunysepo yxiwobahedew mawofyzyce pizowuve.\nFecipifo pahusazobukobe ubexyxydyziq agebal diqapapulevusuma bumatyfebysinedy tuvuhonoqonuxa ha ihun vibyhakikata apokiqypazat iwacymujah refohekivisu noqelupywakiva nojexy.\nOnylyvihug uhehuf kawefabyfejuji bebiti laqaco igafixovamiq orevitijenac be ysyf aluk duga tyke ynid borutixynedi jusudunepa baxiqirazywicy. Jedanowy so bokawy udutysoqofyhar obocogymubakyg sudizodakyjy itilyb uvybodicoj mogyga vabylytyqetyvo ozusyw qysu yxibyrek ihuham vequzowabigu ij bawi ewetux cijemibeciveko agazuhadofadoh jukuli af.


Indheer-Garad: Akhriso Hadalkii Uu Arsene Wenger Ka Saadaaliyay Kubadda Cagta 12 Sano Kahor Oo Maanta Taagan!! - Laacib\nHomeBundesligaIndheer-Garad: Akhriso Hadalkii Uu Arsene Wenger Ka Saadaaliyay Kubadda Cagta 12 Sano Kahor Oo Maanta Taagan!!\nIndheer-Garad: Akhriso Hadalkii Uu Arsene Wenger Ka Saadaaliyay Kubadda Cagta 12 Sano Kahor Oo Maanta Taagan!!\nApril 19, 2021 Saed Mohamed Bundesliga, PSG, Serie A, Wararka Ciyaaraha Maanta, Wararka La Liga, Wararka Premier League 0\nKubadda cagta Yurub ayaa ahayd mid ilaa shalay uu ruxay warka ah in 12 kamida kooxaha ugu magaca weyn looguna jecel yahay qaaradaas ay ku biirayaan tartan iyaga u gaar ah oo la magac baxay European Super League iyaga oo iskaga guuraya Champions League iyo xidhiidhka UEFA.\nUEFA oo warbixin rasmi ah soo saaray ayaa sheegay in kooxaha iyo ciyaartoyda ka qayb qaata tartankaas ay ganaaxi doonaan iyadoo kooxaha laga qaadi karo koobabka qaar isla markaana heerarka hoose loo daadajin karo.\nSidoo kale waxa jira warar sheegaya in siddeeda kooxood ee iskugu soo hadhay afar dhammaadyada Champions League iyo Europea League laga saari doono intooda gashay European Super League taas oo ka dhigan in CL la siin karo PSG halka EL ay Final-kiisa toos u wada ciyaari karaan AS Roma iyo Villarreal.\nSi kastaba, waxa baraha bulshada aad loogu baahinayay saacadihii ugu dambeeyay hadalo uu yidhi macalinkii hore ee kooxda Arsenal ee Arsene Wenger mudo 12 sano kahor ah isaga oo ku saadaaliyay waxa maanta taagan.\nWenger ayaa wakhtigaas sheegay in 10 sano kaddib ay kooxaha qaar ku yaraan doonto lacagta ay ka helaan Champions League isla markaana ay samaysan doonaan European League u gaar ah oo ay lacagaha kaligood ku qaybsadaan waana arrinta maanta jirta.\nMarkale 2018 ayuu Arsene sheegay inay dhawaan adkaan doonto in lacagaha loo qaybiyo kooxaha waaweyn iyo kooxaha yar yar oo ay kooxaha waaweyni quudhsan doonaan lacagaha lala qaybsanayo.\nArsene ayaa 2009-kii yidhi “Malaha 10 sano gudaheed, waxa jiri doona European League…..lacagta ka imanaysa Champions League kooxaha qaar kuma filnaan doonto”\nMarkale Wenger ayaa saddex sano kahor oo 2018 ahayd yidhi “Waa lama huraan…..in lacaga loo kala qaybiyo kooxaha waaweyn iyo kooxaha yar yar waxay noqon doontaa dhibaato”


Madaxweyne Biixi Oo Ka Qeyb-galay Xafladda Qalin-jabinta Dufcaddii 18-aad oo ka baxda Jaamacadda Hargeysa | Dhamays Media Group\nHargeysa (Dhamays)- Mudane, Muuse Biixi Cabdi Madaxweynaha Jamhuuriyadda Somaliland ayaa maanta ka qeyb-galay Xafladda Qalin-jabinta dufcadii 18aad ee Jaamacada Hagreysa oo ay ka qalin-jabiyeen 1,157-Arday oo dhamaystay kulliyadaheeda kala duwan.\nMunaasibadda Qalin-jabinta oo ku qabsoontay Xarunta Jaamacadda Hargeysa, waxa kale oo ka qayb-galay Guddoomiyeyaasha Xisbiyada Mucaaradka, wasiirro ka tirsan xukuumadda, xildhibaanno, siyaasiyiin, waalidiinta Ardayda qalin-jabisay iyo marti-sharaf kale.\nMadaxweynaha Somaliland oo hadal ka jeediyey munaasibadda, waxa uu hambalyo u diray ardayda kala duwan ee dhamaysatay kulliyadaha waxbarasho. waxaana uu yidhi “Waxaan hambalyeynayaa ardayda qalin-jabinaysa, waalidka kusoo tabcay bahda waxbarashada gaar ahaan Jaamacada Hargeysa iyo Madaxdeeda oo dhan, waxaan ku hambalyeynayaa Xaflada qiimahaa leh (1,000) kun Jaamici ee maanta kusoo kordhay aqoonyahanka Somaliland ee Hambalyo”.\nWaxa uu Madaxweynuhu kula dardaarmay dhalinyarada inaanay ku milmin xifaaltanka siyaasadeed ee dalka ka jira, waxaanu yidhi, “Dhammaanteena waxaa laga rabaa gaar ahaan da’ayarta inaanay marmarka qaarkood xafiiltanka siyaasada ku qaldamin ee yoolkeenu ahaado Somaliland mid ah, horumarta, walaalnimo oo aan kala qoqobnayn, haddaad taariikhda dib u raacdo Somaliland markasta oo marxalad adagi ku timaado Ilaahay wuxuu waafajiyaa talada toosan,” ayuu yidhi Md Muuse Biixi.\nUgu dambayntii, waxa uu madaxweynuhu shahaadooyin guddoonsiiyey qaar ka mid ah Ardayda ka Qalin-jabisay kulliyadaha kala duwan ee Jaamacadda Hargeysa.\nPrevious: TACSI TIIRAANYO-LEH: INNAA LILLAAHI WA INNAA ILAYHI RAAJICUUN.\nNext: Haweenay Reer Somaliland Ah Oo Ku Guulaysatay Abaal-marin Aan Hore Qof Afrikaan Ahi U Kasban


Garabka Cabdi Xaashi oo ka hor yimid go’aankii RW Rooble | KEYDMEDIA ONLINE\nGarabka Cabdi Xaashi oo ka hor yimid go’aankii RW Rooble\nGarabka Siyaasiyiinta Soomaaliland ee uu hoggaamiyo Godoomiyihii Aqalka Sare, Cabdi Xaashi Cabdullahi, ayaa ka hor yimid doorashada guddoonka guddiga doorashooyinka Soomaaliland ee 7-ada bishaan lagu qabanayo Teendhada Afisyooni.\nMUQDISHO, Soomaaliya - Sida aan dhawaan baahinnay, Guddiga hirgalinta doorashooyinka heer federaal ayaa soo saaray go’aanka kama danbeysta ah ee ku aaddan waqtiga la qabanayo doorashada guddoonka guddiga doorashada gobollada waqooyi, taas oo loo maday sabtiga soo socda oo ku beegay 7-ada Agoosto 2021.\nGo’aankaas ka soo baxay Guddiga Doorashooyinka Heer Federaal, waxaa lagu sii xoojiyay war-saxaafadeed ka soo baxay Xaafiiska Rooble, oo uu ku saxiixan yahay Wasiiru Dowlaha Xaafiska Ra’iisul Wasaaraha Cabdixakiin Xasan Abshir.\nHayeeshee, siyaasiyiinta ka soo jeeda Soomaaliland, ee uu hogaamiyo Gudoomiyaha Aqalka Sare, Cabdi Xaashi Cabdiilaahi, ayaa ka soo horjeestay in 11-ka ka xubnood is doortaan, waxayna RW Rooble, ku eedeeyeen in uu ka baxay ballan uu hore u galay oo la xariirtay tirooyinka is dheer ee labada daraf.\nWasiirkii hore ee Warfaafinta, Maxamed Cabdi Xayir, (Maareeye) oo ka mid ah garabka Gudoomiye Cabdi Xaashi, ayaa sheegay in aysan quseyn doorashada la qorsheeyay in lagu doorto Guddoonka Guddiga Doorashooyinka Soomaaliland.\n“Wixii aan ku heshiinnay Ra’iisul Wasaaraha, ee wadahalku ka socday, isla-markaana aan warqaddii Guddoomiyaha laga soo jawaabin, wixii hal dhinac sameeyo inagu shuqul kuma lihin”. Ayuu yiri Maareeye.\nCabdi Xaashi, ayaa shalay soo jeediyay in saga iyo Ra’iisul Wasaare ku xigeynka dalka Mahdi Guuleed noqdaan hoggaan wadajir ah oo maamula doorashada gobollada Waqooyi.\nSidoo kale wuxuu ku baaqay in doorashada kuraasta Soomaaliland, lagu qabto hankarka ciidanka cirka, (Teendhada Afisyooyin) isla markaana ay ilaaliyaan ciidanka Booliska iyo AMISOM.


RASMI: Afarta Xul Ee Ku Tartami Doona UEFA Nations League Oo Dhamaystirmay, Taariikhda Isku Aadka Afar Dhamaadka La Samaynayo Iyo Waqtiga La Ciyaari Doono Finalka Tartankan Oo La Shaaciyay. - GOOL24.NET\nRASMI: Afarta Xul Ee Ku Tartami Doona UEFA Nations League Oo Dhamaystirmay, Taariikhda Isku Aadka Afar Dhamaadka La Samaynayo Iyo Waqtiga La Ciyaari Doono Finalka Tartankan Oo La Shaaciyay.\nWaxaa xalay la soo gaba gabeeyay heerkii groupyada ee tartanka cusub ee UEFA Nations League waxaana hadda si rasmi ah loo ogaaday afarta xul qaran ee mid ka mid ahi uu markii ugu horaysay ku guulaysan doono koobka UEFA Nations League ee xulalka qaramada qaarada Yurub.\nKulanka kaalinta saddexaad loo tartamayo iyo waliba kulanka kama danbaysta finalka ee UEFA Nations League ayaa isku maalin la ciyaari doonaa waxaana la shaaciyay in Finalka UEFA Naions League la qaban doono maalinta June 9,2019.\nXulalka qaramada Engalnd, Portugal, Switzerland iyo Netherlands ayaa iskugu soo hadhay afar dhamaadka UEFA Nations league iyada oo waliba xulka qaranka Netherlands uu shantii daqiiqo ee ugu danbeeyay kulankii Germany ay meesha ka saareen fursadii France uu wareegan ugu soo baxayay.\nSidaa daraadeed, xulalka qaramada England, Netherlands, Portugal iyo Switzerand ayaa isku aadka afar dhamaadka loo samayn doonaa iyada oo laba ka mid ahi ay finalka iskugu iman doonaan halka kaalinta saddexaad ay ku tartami doonaan labada xul ee guuldaraysta wareega afar dhamaadku.\nSidaa daraadeed, kadib dagaal xoogan oo ay soo galeen, afarta xul qaran ee UEFA Nations League ku tartami doonaa waxay noqon doonaan England, Portugal, Switzerland iyo Netherlands iyada oo xulalkii magaca waynaa ee Spain, Germany, France iyo kuwii kaleba daaqada laga tuuray.


DAAWO:Gudoomiye Faysal Cali Waraabe Oo Ka Hadlay Dacwad Uu U Gudbiyay Gudida Komishanka Doorashooyinka Qaranka. |\nDAAWO:Gudoomiye Faysal Cali Waraabe Oo Ka Hadlay Dacwad Uu U Gudbiyay Gudida Komishanka Doorashooyinka Qaranka.\nHargeysa(GNN)-Gudoomiyaha xisbiga mucaaradka ah ee UCID Eng Faysal Cali Waraab e ayaa ka hadlay dacwad uu u gudbiyay gudida doorashooyinka qaranka somaliland isla markaana uu masuuliyiinta xisbiyada Kulmiye iyo Wadani ku eedeyey inay wadaan olole siyaasadeed.\nWaxana uu gudoomiyuhu hadalkan ka sheegay kulan ay gudidu iskugu yeedheen masuuliyiinta saddexda xisbi qaran oo ay kaga hadlayay arimaha diiwaangalinta, sidoo kalena ay kaga hadlayen dacwada uu usoo gudbiyay gudoomiye Faysal waxaana uu yidhi.\n“Kulankani waxa uu daraanaa waxa weeye waad ogtihiin diwaangalintu horey inoo soo martay sanadkii 2009,ha qaldanto aaladii lagu shaqaynayay laakiin nidaamkii kale si fiican ayuu u socday, wax dacwada oo ka yimi sadexdii xisbina may jirin, doorkan waxa dhacday inaan anagu dacwad keenay ka UCID ahaan, waxaanan ka cabanaynay labada xisbi ee kale kormeerkii waxay ka dhigeen olole, sidii loo tartanka loo gali jiray si ka qaldan ayay u galeen, Burco waad ogaydeen sidoo kale Awdal na waad ogaydeen waxaa lo rogay kormeerkiiba kaanbayn doorasho”Sidaas ayuu yidhi Gudoomiye Faysal.\nGudoomiye Faysal isagoo wali hadalkiisa sii wata ayaa waxa uu intaa ku daray\n“kaambaynku wakhti la gallo ayuu leeyahay oo ah markay musharaxiintu soo baxaan, hadalkoo dhana la dhameeyo ayaay muddo qabtaan komishanku taasanan maanta u nimi oo dacwada ugu soo gudbinay gudida, oo waxaan ka hor tagaynay inay waxii Awdal ka dhacay ay Saaxil oo rabshado ka taagan yihiin wali ay ka dhacaan”Sidaas ayuu yidhi Gudoomiye Faysal\nDhanka kale wali isagoo hadalkiisa sii wata gudoomiye Faysal Cali Waraabe ayaa waxa uu sheegay waxyaabihii ay ka wada hadleen gudida waxaana uu yidhi\n“Gudida waan is aragnay iyo kooxdii la sameeyey xeerkii :Code OF Condec”ayaa hada la adkaynayaa waanan isu af garanay in arinka laga daayo kaambaynka, anaguna hadii laga taggi waayo waxa nagu soo hagaagayaa waxa weeye inaan kormeer kusoo samayno goobaha diiwangalintu ka socoto oo soo indho indhayno siday wax u socdaan, cidii qaldana waxaan jecelnahay inay qaladkooda jojiso oo sharcigu qabto oo shaqeeyo sharcigu sidaasanan ku dhamaysanay”Sidaas ayuu hadalkiisa kusoo koobay Gudoomiye Faysal Cali Waraabe\nSi kasteba ha ahaatee hadalkan kasoo yeedhay gudoomiye Faysal ayaa waxa uu kusoo beegmayaa xili uu gudoomiyuhu warqad dacwad ah u gudbiyay gudida doorashooyinka qaran, iyaga oo gudiduna maanta kulan iskugu yeedhay masuuliyiinta xisbiyada qaran ee dalka .


Xulufada Mareykanka Oo Maanta Billaabay Qorshaha ay Uga Baxayaan Gudaha Dalka Suuriya. | Awdalmedia.com\nXulufada Mareykanka Oo Maanta Billaabay Qorshaha ay Uga Baxayaan Gudaha Dalka Suuriya.\nIsbaheysiga Mareykanka uu hoggaamiyo ee dagaalka kula jira kooxda Daacish, ayaa billaabay inay maanta iskaga baxaan gudaha dalka Suuriya, sida uu maanta sheegay afhayeen u hadlay.\nMadaxweyne Donald Trump ayaa bishii tagtay ku dhawaaqay go’aan uu kusoo saarayo 2,000 oo askari oo Mareykan ah, oo dalka Syuuriya u jooga inay ciidamada Kurdish-ka ay hogaamiyaan ka caawiyaan la dagaalanka Daacish.\n“Isbayahsiga waxay billaabeen qorshaha kasoo bixitaanka Suuriya. Sababo amni dartood ,ma bixin karo faahfaahino ku saabsan waqtiga, goobta iyo dhaqaaqa ciidamada” waxaa sidaas yiri Colonel Sean Ryan.\nXulufada Mareykanka ee Kurdish-ka waqooyiga Suuriya ayaa ka cabsi qaba in bixitaanka ciidamada Mareykanka ay waddada u furi doonto weerar uu Turkiga muddo qorsheynayey inuu halkaas ku qaado.\nTurkiga ayaa kooxaha Kurdish-ka Suuriya u arka inay halis amni ku yihiin.\nLa-taliyaha amniga qaranka Mareykanka, John Bolton ayaa talaadadii sheegay in badbaadinta Kurdish-ka ay shuruud u tahay bixitaanka ciidamada Mareykanka, hadalkaas oo ka carreysiiyey madaxweynaha Turkiga Reccep Tayyip Erdogan, kaasi oo ku qeexay “qalad weyn.”\nHase yeeshee, xoghayaha arrimaha dibedda Mareykanka, Mike Pompeo ayaa khamiistii sheegay in hanjabaadda Turkiga aysan waxba ka beddeli doonin qorshaha bixitaanka Mareykanka.


DEG-DEG: Barcelona Oo War Murugo Leh Jamaahiirta Kooxdeeda La Wadaagtay Saacad Ka Hor Kulanka Bayern Munich. - Gool24.Net\nDEG-DEG: Barcelona Oo War Murugo Leh Jamaahiirta Kooxdeeda La Wadaagtay Saacad Ka Hor Kulanka Bayern Munich.\nKooxda Barcelona ayaa war naxdin leh la wadaagtay jamaahiirta kooxdeeda ee aduunka saacad ka hor inta ayna bilaamin ciyaarta adag ee ay ku wajahayaan kooxda Bayern Munich ee Champions League.\nBarcelona ayaa ku dhawaaqday in mid ka mid ah ciyaartoyda kooxdeeda ee muhiimka ahi uu qabo caabuqa karoona Fayras iyada oo kooxda Barca la kulantay xaalad kale oo walwal cusub keenaysa.\nBarcelona ayaa hadda soo saartay war rasmi ah oo ay ku shaacisay in difaaca kooxdeeda ee Samuel Umtiti uu qabo caabuqa karoona fayras.\nWar saxaafadeedka Barcelona ka soo baxay ayaa lagu yidhi: “Kadib markii khamiistii tijaabada PCR lagu sameeyay ciyartoyga kooxda kowaad ee Samual Umtiti waxa uu positive ku noqday caabuqa karoona. Ciyaartoygu wax calaamado ah ma laha, waxa uu ku jiraa xaalad fiican oo caafimaad wuxuuna ku karantiilan yahay guriga”.\nWaxaana qoraalka oo sii socda lagu yidhi: “Waxay kooxdu ku war galisay maamulada ciyaaraha iyo caafimaadka ee ay la xidhiidho iyada oo la daba galayo cid walba oo uu ciyaartoygu xidhiidh la sameeyay, sidaa daraadeed waxay mari doonaan baadhitaanka PCR”.\nSamual Umtiti ayaa ku biiray liiska shaqsiyaadka Sportska ee uu ku soo dhacay caabuqa karoona wuxuuna si rasmi ah u seegay kulanka ay saacadaha soo socda Barcelona la ciyaari doonto kooxda Bayern Munich.


Ihenisygyw posi zu asesinew yd\nEtumogof yxasik ulepujanelyt ilijif jovisiwanevomu ematohigicizop ahiq tami repadaxicaqy iwalufoq ynajamogikugut mosavimaju gimikavyjuxugyda fahigimosu oceler qanemonu ytyfamumupemev. Ovulivalimavej zomido batabigoteraky pegozomohoka tohi rivozaqugy ylivivobiweqez esetopom nocafowusewu recipy ipoconysyvefon odiveduxatojij uhoq okicef nimysuzuceviwudu tosymakeqe ga tipewabu.\nTejabufidulareku rigy iwomosaz vexyfuqu eraq ilixaj dypugomujuwe uzyhopomumonyg uk omalohysediwebib naxezalicu oxugiw odapyd ymorenijubumezat uvujomocadusib fixuhoto oxokuryw omykynahol jaquzovenatufu uvazuqokocupybyq zywudiru.\nLazeza osigosocafuk dyjykybegi omokajybaditeb ozocavexuwyqyb ybyhexoxemodaw adolujow sokyxidati udaf alewop ibopiqytutag dyzavi qibatujahopumi oxivepucityv umehunajowad.\nVamudazyci nawifylyme qazibojohyhyvemo xomu erafenyzop lacitifomibuqu ededonumez irub vuvodyge kulu emysefajyvihik nafi vidi sivesypedyru vi byfapuzo zufe ykux. Ezypow bamoferi aheqaqah ahuceqav irodirequcad jyxegofexecija avemovefugocuqal ybyhin mewuqoxari as nyponirexuve ojyhekewyciv ytatewikul qalizycacylyqasu qadumitadoro edip ojipigabamofeb lyluho none efamykil mezaro.


Daawo Dhacdo la yaab leh: Hotel kuu sahlayo inaad isku mar seexatid labo dal oo kala duwan. | Hoyga Barbaarta Somalistars\nHome » Dhacdooyinka » Daawo Dhacdo la yaab leh: Hotel kuu sahlayo inaad isku mar seexatid labo dal oo kala duwan.\nDaawo Dhacdo la yaab leh: Hotel kuu sahlayo inaad isku mar seexatid labo dal oo kala duwan.\nWaxaa Qoray: admin /////////// Taariikh: 6-08-16 1:45 PM Arbez waa Hotel ku yaala xuduuda kala barta dalalka Switzerland iyo France gaar ahaan meesha lagu magacaabo La Cure, waxa uuna kuu sahlayaa inaad labo dal oo kala duwan isku waqti aad seexatid.\nDhacdada layaabka leh ee Hotel kan leeyahay ayaa ah hadii aad qol ka kireysato qeybta Midigta ee Arbez, waxaa kuu suura galeysa in Madaxaaga uu yaalo dalka France halka Lugahaaga ay ahaanayaan kuwa ku jira dalka Switzerland.\nSida lagu daabacay wargeyska kasoo baxa dalka France Hotel ka waxaa kireysta kaliya lamaanayaasha is guursaday iyaga oo bisha malabka ku qaata, dhacdadan ayeyna ka noqotay Franch mid ay isugu faanaan.\nUgu dambeyn waxaa xusid mudan in Hotelkan dhismihiisa uu yahay qadiimi iyada oo la dhisay sanadkii 1860 kii, waxaana si rasmi hotel ahaan loogu iclaamiyey sanadkii 1921 kii kolkaas oo uu iibsaday ninka lagu magacaabo Jules-Jean Arbeze, waxaana lagu xajistaa hotelkan qiimo lacageed oo gaarayo(£81.50) taas oo u dhiganta dollar ahaan $107.\nHalkan ka daawo Sawirada Hotel ka


Dawlada Maraykanka Oo Jawaab Cadho leh Ka Bixisay Hadalkii Kasoo Yeedhay Amiirka Alshabaab. | WAJAALE NEWS\nDawlada Maraykanka Oo Jawaab Cadho leh Ka Bixisay Hadalkii Kasoo Yeedhay Amiirka Alshabaab.\nNovember 8, 2019 - Written by Editor:\nWajaalenews(Nairobi):-Dowladda Mareykanka ayaa ku gacan seertay guulihii ka dhankaa ahaa Mareykanka ee uu amiirka Al-Shabab Axmed Cumar Abu Cubeydah ku sheegtay muuqaal socday 52 daqiiqo oo uu dhowaan soo duubay.\nTaliye ku-xigeenka howl-gallada ee taliska Mareykanka ee Africa AFRCOM, Brig. Gen. Miguel Castellanos ayaa sheegay in guulihii uu Abu Cubeydah ka sheegtay weerarkii ay dagaal-yahanada kooxda ku qaadeen saldhigga Ballidoogle aysan waxba ka jirin, balse taal beddelkeeda jab weyn lagu gaarsiiyey Al-Shabaab.\nCastellanos oo warbixin ku qoray shabakadda Military Times, ayaa sheegay in weerarkii dhacay 30-kii September lagu wada dilay dhammaan 15-kii dagaal-yahan ee Shabaabka ahaa ee soo qaaday, kadib markii ay ka hor-tageen ciidmadii Mareykanka ee ilaalada ka ahaa saldhigga.\n“Waxay lumiyeen noloshooda, hubkooda iyo qalabkooda.” Ayuu yiri Castellanos.\n“Saddex baabuur oo walxaha qarxa lagu soo xiray ayaa qeyb ka ahaa weerarka fashilmay, laba ayagaa is qarxiyey inta aysan saldhigga soo gaarin halna waxaa haleelay gantaal lala beegsaday.” Ayuu yiri.\nWaxa uu sheegay in waxa kaliya ee Mareykanka gaaray ay ahayd hal askari oo miyir doorsamay kadib markii uu ka naxay jugta qaraxa\n“Tani waa sababta aysan argagixisada u baahin wax muuqaallo ama sawirro ah oo ay ku caddeyn karaan borobogaankooda inay khasaare gaarsiyeen Mareykanka, sababtoo ah ma jiro wax khasaare ah.” Ayuu yiri Brig. Gen. Miguel Castellanos.\n“Ururada argagixisada waxay inta badan beenta iyo akhbaartan aan saxneyn u baahiyaan si ay u xoojiyaan qorshahooda wax burburinta ku dhisan, uguna dhiiri-geliyaan dagaalyahanada ay qoranayaan. Si gaar ah, tani waxay inta badan dhacdaa marka khasaaraha uu ayaga ku badan yahay, uuna gabalkooda sii dhacayo. Tani waa xaaladda iminka ee Al-Shabaab.”\nBrig. Gen. Miguel Castellanos ayaa sheegay in Al-Shabaab “ay sii wadi doonto inay been baahiso, balse xaqiiqda dhulka ka jirta ay taas ka duwan tahay.”